Žetva u finišu, rod pšenice do dva miliona tona\nAktuelno / Štampa / Žetva u finišu, rod pšenice do dva miliona tona\nŽetva pšenice u Srbiji na samom je kraju i biće završena tokom ovog vikenda, a procenjuje se da će ovogodišnji rod hlebnog žita iznositi između 1,8 i dva miliona tona.\nSekretar Udruženja za poljoprivredu Privredne komore Srbije (PKS) Milan Prostran kazao je Tanjugu da će žetva pšenice u Vojvodini i severnijem delu centralne Srbije biti okončana tokom ovog vikenda. Hlebno žito do sada je skinuto sa više od 90 odsto površina, a ostalo je nepožnjeveno 10 odsto površina u brdsko-planinskom području, što znači da će žetva biti praktično gotova krajem ove nedelje, kazao je Prostran.\nPrema procenama PKS, ukupna ovogodišnja proizvodnja pšenice u Srbiji ove godine će iznositi blizu dva miliona tona, naveo je Prostran. „Prinos je, s obzirom da je čitavu žetvu pratilo relativno dobro vreme, negde oko četiri tone po hektaru“, precizirao je Prostran. Predsednik Zadružnog saveza Vojvodine Radislav Jovanov rekao je za Tanjug da je kvalitet hlebnog žita na teritoriji Vojvodine dobar, kao i prinosi koji su iznad očekivanih i u proseku iznose 4,5 tona po hektaru.\n„Prinosi su šaroliki.. idu od 2,5 tone do sedam tona“, naveo je on. Jovanov je takođe kazao da će ovogodišnja žetva pšenice na teritoriji Vojvodine sigurno biti završena do kraja ove sedmice. Ministar poljoprivrede i trgovine Dušan Petrović izjavio je da je ova godina jedna od najboljih u protekloj deceniji kada je reč o pšenici, a očekuje se da će ukupan rod hlebnog žita biti između 1,8 i 1,9 miliona tona.\n„Imaćemo sasvim dovoljno pšenice“, naglasio je ministar Petrović, dodajući „da možemo da iskažemo ozbiljno zadovoljstvo sa onim što se ove godine dešavalo sa pšenicom“. „Prema preliminarnim podacima, prosečan prinos pšenice po hektaru ove godine iznosi između 3,8 i 3,9 tona“, kazao je Petrović, podsećajući da je pšenica zasejana prošle jeseni na 491.000 hektara (ha). Ministar je istakao da se ove godine beleži i povećanje hektarskog prinosa koji je lane prosečno iznosio 3,5 tona (t), dodajući da ove godine može da se desi da prinos bude veći i od 3,9 t po ha. Ministar je naglasio i da je Srbija zemlja koja mora da ima prinos pšenice od pet tona po ha, napominjući da to „ne može da se desi preko noći“, ali da je siguran kako „ćemo korak po korak doći do toga“.


US Open – Страна 3 – Novak Đoković\nNole protiv Milmana u četvrtfinalu US Opena\nU osmini finala US Opena Novak je iz daljeg toka takmičenja izbacio 68. igrača ATP liste Žoaoa Souzu rezultatom 6:3, 6:4, 6:3, čime je povećao prednost nad Portugalcem na 5-0. Za plasman u polufinale, Novak će se sastati sa Džonom Milmanom (Australija)\nNovak preko Gaskea do osmine finala US Opena\nNovak iz meča u meč nastavlja da podiže formu pred samu završnicu Otvorenog prvenstva SAD. Bez izgubljenog seta Novak je u okviru trećeg kola US Opena savladao 26. nosioca iz Francuske, Rišara Gaskea rezultatom 6:2, 6:3, 6:3 i izborio učešće u drugoj nedelji turnira.\nTrijumf Novaka protiv Sandgrena u drugom kolu Otvorenog prvenstva SAD\nDvostruki šampion US Opena je u drugom kolu posle dva sata i 45 minuta igre nadigrao Tenisa Sandgrena (SAD, ATP #61) rezultatom 6:1, 6:3, 6:7 (2:7), 6:2.\nNovak pobedio vrućinu i plasirao se u drugo kolo US Opena\nNajbolji srpski teniser i šesti nosilac u Njujorku pobedom je započeo učešće na Otvorenom prvenstvu SAD. Novak se u susretu prvog kola borio protiv visoke temperature i Martona Fučoviča iz Mađarske da bi na kraju posle dva sata i 58 minuta i seta zaostatka slavio rezultatom 6:3, 3:6, 6:4, 6:0.\nNole učestvovao na 23. izdanju „Arthur Ashe Kids’ Day“-a\nSvetski broj 6 i osvajač dvostruke titule na US Openu sinoć je učestvovao na 23. po redu "Arthur Ashe Kids' Day"-u, tradicionalnoj manifestaciji koje se održava u Njujorku dva dana pred početak poslednjeg Gren Slema u sezoni. Pored Novaka događaj su uveličale teniske zvezde Serena Vilijams, Rafael Nadal, Anželik Kerber i Medison Kiz.\nŽreb za US Open 2018: Novak protiv Fučoviča u prvom kolu\nNovak je dvostruki šampion US Opena i šesti ovogodišnji nosilac. Svoje 13. učešće na Otvorenom prvenstvu SAD srpski teniser će startovati protiv 26-godišnjeg Mađara Martona Fukoviča (ATP #40) sa kojim se do sada nije sastajao.\nNovak se vraća na teren u Torontu\nAktuelni šampion Vimbldona startovaće letnju seriju turnira na američkom kontinentu na Rodžers kupu u Torontu, koji će se odigrati od 6. do 12. avgusta. Novak je do sada u Kanadi osvojio četiri titule (2007, 2011, 2012. i 2016. godine), a prošle godine nije učestvovao zbog povrede lakta. Žreb za šesti po redu Masters turnir u 2018. godini biće objavljen u petak, 3. avgusta.\nPoraz Novaka u finalu, Vavrinka osvojio prvi US Open\nNajbolji teniser sveta nije uspeo da odbrani titulu na US Openu i dođe do svoje trinaeste gren slem titule u karijeri.\nFenomenalni Nole u sedmom finalu Otvorenog prvenstva SAD!\nNovak je u polufinalu US Opena rezultatom 3:1, po setovima 6:3, 6:2, 3:6, 6:2 srušio 10. nosioca, Gaela Monfisa (Francuska).\nBriljantna igra Novaka, pa predaja Conge za novo polufinale US Opena\nNajbolji teniser sveta nalazi se na svega dva koraka od odbrane titule na Otvorenom prvenstvu SAD.


Projekat „Tour de Banat“ predstavljen na Sajmu sporta u Beogradu - RCR BANAT\nU periodu od 24. do 26. novembra 2017. održan je 6. međunarodni Sajam sporta „Srbija, zemlja sporta“ u Beogradu, pod pokroviteljstvom Ministarstva omladine i sporta. Sajam sporta okupio je veliki broj učesnika (više od 150 teritorijalnih sportskih federacija, 87 nacionalnih sportskih federacija, predstavnike najznačajnijih sportskih institucija u našoj zemlji, od Ministarstva omladine i sporta, Sportskog saveza Srbije, Paraolimpijskog i Olimpijskog komiteta Srbije, kao i najznačajnije nacionalne sportske i edukativne institucije). U toku tri dana Sajam sporta posetilo je preko 60.000 posetilaca.\nTrećeg dana Sajma projekat „Tour de Banat“ je uspešno prezentovan na štandu Biciklističkog Saveza Srbije i posetioci su imali priliku da se upoznaju sa projektom, aktivnostima vezanim za projekat, kao i mogućnostima za razvoj cikloturizma u regionu. Naš štand posetio je i ministar omladine i sporta Vlade Republike Srbije, gospodin Vanja Udovčić, koji je tom prilikom podelio biciklove deci, pobednicima takmičenja u vožnji biciklova.\nUčešće na Sajmu je prvi rezultat saradnje između projekta „Tour de Banat“ i Biciklističkog Saveza Srbije, čiji predsednik gospodin Branko Banović je i jedan od članova projektnog tima Ciklo Grupe, formirane u okviru projekta.


Zavtvaranje vakcinalnog punkta | TV KANAL 9 NOVI SAD\nNaslovna EMISIJE Zavtvaranje vakcinalnog punkta\nVIDEO K9: Vakcinalni punkt u Tržnom centru Promenada u Novom Sadu biće zatvoren od ponedeljka, a sugrađani će moći da se vakcinišu u Domu zdravlja na Novom naselju.\nOd ponedeljka, 23. maja biće zatvoren vakcinalni punkt u tržnom centru na Bulevaru oslobođenja 119, saopšteno je iz Doma zdravlja Novi Sad. Svi zainteresovani građani moći će da se vakcinišu u objektu Doma zdravlja na Bulevaru Slobodana Jovanovića 9, na Novom naselju.\nRadno vreme vakcinalnog punkta je od 8 do 18 sati, a vakcinacija protiv korona virusa će biti moguća svim radnim danima, kao i tokom vikenda i praznika.\nPrema jučerašnjim podacima Instituta za javno zdravlje Vojvodine, u sredu je u Vojvodini registrovan 51 novi slučaj zaraze korona virusom, od kojih 19 u Novom Sadu, među kojima dominiraju nevakcinisane osobe svih uzrasta.\nU pokrajini je broj registrovanih aktivnih slučajeva 579, od kojih opet najviše u našem gradu, 130.\nInstitut ocenjuje epidemiološku situaciju u Vojvodini kao nepovoljnu sa tendencijom poboljšanja, te smatra smatra da u narednom periodu treba posvetiti pažnju poštovanju predloženih opštih mera zaštite na svakom mestu i posebno potrebi vakcinacije što većeg broja ljudi i podizanju obuhvata imunizacijom.\npunkt za vakcinaciju\nPrethodni tekstRačić: Nastavak ekološke borbe\nSledeći tekstDojave o bombama u školama u Novom Sadu


Lutovac: Slobodna zona nije alternativa protestima već dopunsko sredstvo pritiska | Novinska agencija Beta\nPOLITIKA | 11.05.2019 16:00 > 11.05 16:00\nLutovac: Slobodna zona nije alternativa protestima već dopunsko sredstvo pritiska\nPredsednik Demokratske stanke(DS) Zoran Lutovac izjavio je danas da Slobodna zona, koja je formiranja nedavno u blizini zgrade Predsedništva, nije alternativa protestima i šetnjama, niti rasipanje eneregije, već dopunsko sredstvo pritiska na aktuelnu vlast.\n"Ovde smo u blizini Predsedništva, Parlamenta i Gradske skupštine i kad predstavnici vlasti prolaze videće ovde svaki dan slobodne ljude, ovaj simbol pobune i otpora", rekao je Lutovac, na tribini sa predstavnicima Zajedno za Srbiju i Socijaldemokratske stranke(SDS), na kojoj je potvrdjeno da se 19. maja održava skup ovih partija za ujednjenje u DS.\nOn je rekao da pobudnjeni gradjani u Zoni slobode ne dozvoljavaju da ih vlast ignoriše i da budu njen "posed i podanici".\n"Gradjani i mi političari smo zajedno u šetnji da obezbedimo preduslove da bi mogli da ostvarimo, ono zbog čega smo svaki dan u Zoni slobode, a to su preduslovi za poštene izbore na kojima ćemo promeniti vlast i suštinski Srbiju na bolje", rekao je Lutovac.\nGovoreći u ujedinjavaju u DS, on je istakao da je to ideološko programsko okupljanje oko ideje gradjanske Srbije koju DS "baštini već sto godina", kako bi se došlo do suštinskih promena u društvu.\nOn je naveo da danas u Srbiji postoji mnoštvo onih koji žele promene ali "medju nama postoje razlike, koje sad treba staviti u drugi plan" i doći do poštenih izbore i slobodnih medija.\nPredsednik Zajedno za Srbiju, gradonačelnik Šapca, Nebojša Zelenović je rekao da je "prirodno" da se ove stranke ujedinjuju u DS jer dele iste vrednosti.\n"Ujedinjenje će biti 19. maja, verujem da tog trenutka kreće jedan put ka pobedničkoj Srbiji", rekao je Zelenović, navodeći da država danas ide u pogrešnom smeru i da je vode "gubitnici".\nOn je rekao da se u DS neće ništa promenti što se tiče vrednosti, jer ostaju iste one o kojima je govorio Zoran Djindić, ali "daćemo nove odgovore na ona pitanja koja nismo uspeli da dobro rešimo u prošlosti i nudimo nove ljude".\n"Svi oni ljudi koji su istinske demokrate i kojima DS leži na srcu su za ovo ujedinjene", rekao je Zelenović.\nPredsednik beogradskog odbora SDS Aleksandar Ivanović je rekao da će se "režim Vučića srušiti u jednom danu kao kula od karata".\n"Desiće se tako jer to nije ideološki koncipirana već interesna organizacija u kojoj članovi samo gledaju koliki je njihov deo", rekao je Ivanović.\nPovodom ujedinjavanja tri stranke, on je rekao da to nije projekat do izbora "već dugoročna organizacija" sposobna da ponudi odgovore kako da Srbija postane demokratsko društvo.


Posrednicima 2.000 evra za zdravstvenog radnika iz RS – Zvornik Danas\nNaslovna/VIJESTI/Društvo/Posrednicima 2.000 evra za zdravstvenog radnika iz RS\nKoliko su zdravstveni radnici iz Srpske na cijeni potvrđuju i spremnost stranih klinika da sa 2.000 evra počaste onoga ko im preporuči i dovede vrijednu medicinsku sestru sa ovih prostora.\nNajčešći posrednici su upravo medicinari koji su se, zbog svoje stručnosti i sposobnosti, za kratko vrijeme dokazali u tim klinikama, što je i glavni motiv ondašnjih poslodavaca da zaposle što više ljudi iz Srpske.\nPredsjednik Sindikata zdravstva i socijalne zaštite RS Milenko Granulić kaže da čast nerijetko premašuje 2.000 evra, što je nedvosmislen dokaz koliko je na Zapadu naš zdravstveni radnik na cijeni.\n“Ova praksa posebno je prisutna u Njemačkoj, u koju odlazi najviše medicinskih sestara iz Srpske. Oni koji su u ovoj državi već našli svoje mjesto pod suncem, svojim predanim i poštenim radom, te stručnošću, utabali su teren za odlazak mnogih svojih kolega. Dovoljno je da poslodavcu preporuče takvog radnika i da mu pomognu da dođe u Njemačku, a ostalo je na klinici”, potvrđuje Granulić saznanja “Euroblica”.\nDodaje da, praktično, čim medicinska sestra dotakne njemačko tlo poslodavac preuzima stvar u svoje ruke i zapošljava je u rekordnom roku.\n“U ovoj saradnji zadovoljni su svi. Klinika je dobila još jednog dobrog radnika, on dobru platu, a “posrednik” 2.000 evra “na kafu”. Na gubitku je samo domaći zdravstveni sistem, koji u nepovrat ostaje bez stručnih i vrijednih ljudi”, kaže Granulić.\nI u Strukovnom sindikatu medicinskih sestara i tehničara RS potvrđuju da za naše medicinare nema zime u inostranstvu.\n“U većini slučajeva posao dobijaju na osnovu samo jednog intervjua. Naravno, u samom početku nikom nije lako. Međutim, čim pokažu šta znaju i umiju dobijaju dobre plate i mnoge druge benefite. Poslodavci se trude da pronađu posao njihovim muževima ili suprugama, pronalaze im stanove i slično”, kaže predsjednik ovog sindikata Ranko Palačković.\nPored sve većeg deficita medicinara u RS, posebnim problemom smatra činjenicu da sa ovih prostora odlaze cijele porodice.\n“To znači da ćemo sve više postajati društvo starih, tako da će nam u budućnosti više trebati starački domovi nego bolnice”, upozorava Palačković.\nU Ministarstvu zdravlja i socijalne zaštite RS kažu da su upoznati sa činjenicom da je naš medicinski kadar tražen u zapadnim zemljama, u kojima su zarade bolje nego u Srpskoj.\n“Međutim, nismo zabilježili veći odliv kadra iz naših zdravstvenih ustanova, koji bi na bilo koji način ugrozio rad naših ustanova. Za pet godina iz svih zdravstvenih ustanova otišlo je ukupno 80 ljekara i 120 medicinskih sestara, odnosno tehničara”, ističu u Ministarstvu.\nNa stranu brojke, za očekivati je da će medicinski radnici iz RS u sve većoj m,eri stremiti da se dočepaju neke klinike u inostranstvu, s obzirom na to da plata negovatelja tamo ide do 1.300, a sestre 1.800 evra. U Srpskoj m,esečna zarada medicinske sestre ili tehničara, bez toplog obroka i regresa, iznosi tek 600 KM.\nOdlaze i doktori\nPrema podacima Strukovnog sindikata doktora medicine RS, za četiri-pet godina Srpsku je napustilo više od 300 ljekara. Najčešće odlaze u Njemačku, Austriju, Kanadu, ali nisu rijetki ni oni koji svoje mjesto pod suncem traže u Kuvajtu, Bahreinu, Saudijskoj Arabiji…\n“Ranije su u najvećoj mjeri u inostranstvo išli radiolozi i anesteziolozi, dok danas odlaze ljekari svih specijalnosti. Pored značajno većih primanja u zdravstvenim ustanovama u svijetu, na ovaj korak se odlučuju i zbog sigurnosti, te činjenice da se tamo više poštuju bijeli mantili”, naglašavaju u ovom sindikatu, piše EuroBlic.\nbih posrednici zdravstveni radnici\nU subotu u Srpsku stiže 25.000 ruskih vakcina\nPočela sanacija gasovoda u Malom Zvorniku, grejna sezona na vrijeme\nProcurio izvještaj o javnim kućama Vatikana


GASOVOD STIGAO DO MAĐARSKE: Uskoro gotov priključak na Turski tok, sigurna energetska bezbednost\n17.11.2019. 18:15h 17.11.2019. 18:15h\nVELEBIT - Izgradnja magistralnog gasovoda kroz Srbiju stigla je do granice između Srbije i Mađarske, prenosi RTV.\nU toku su radovi u Opštini Kanjiža, kod sela Velebit i Vojvode Zimonjica na postavljanju cevi.\nReč je o izgradnji gasovoda od Bugarske do Mađarske i ukoliko sve bude teklo po planu planirani radovi za priključak na ruski gasovod "Turski tok" biće završeni, kako je najavljivano, do kraja ove godine.\nRadnici srpsko-ruskog preduzeca "Gastrans" rade užurbano i koriste lepo vreme kako bi oko poslednjih 10 kilometara postavljanja magistralnog gasovoda koji treba da bude prikljucen na "Turski tok" od granice Bugarske pa do Madarske završili u planiranom roku.\n"Ovaj južni tok donosi sigurnost u snabdevanju gasom ne samo Srbije nego svih zemalja kroz koje gasovod prolazi, a samim tim i za republiku Madarsku, a verovatno za Austriju i Nemacku. Ovo ce sigurno u materijalnom smisli biti dobra prihodovna strana", kaže Miloš Kravić, predsednik SO Kanjiža.\nIzgradnja magistralnog gasovoda dugog 400 kilometara treba da u buducnosti garantuje i energetsku sigurnost Srbiji. Radnici kažu da se dnevno postavi i do 1.500 metara gasovoda. Radovi su zapoceti krajem aprila i veliki je broj domaćih kompanija angažovan.\nRUSIJA PUNOM PAROM NAPRED: Dve linije Turskog toka do kraja 2019. godine


pink.rs | Radojičić primio strane diplomate (FOTO)\nRadojičić primio strane diplomate (FOTO)\nGradonačelnik Beograda Zoran Radojičić organizovao je danas svečani prijem za polaznike međunarodnog seminara za mlade diplomate iz zemalja Afrike Azije, Latinske Amerike i sa Kariba koji se održava u srpskoj prestonici i poručio im da od predsednika Srbije Aleksandra Vučića, kao lidera politike dijaloga i kompromisa, mogu dosta da nauče o diplomatiji.\nRadojičić je izrazio zadovoljstvo što je imao priliku da ugosti učesnike seminara pod nazivom "Spoljnopolitički prioriteti i kulturno nasleđe Republike Srbije" kojih će, kako je istakao, donositi važne odluke za budućnost sveta.\nGradonačelnik je istakao da mlade diplomate dolaze iz zemalja koje nisu priznale nezavisnost Kosova i koje razumeju da je za Srbiju rešavanje tog kompleksnog problema jedan od glavnih prioriteta.\n- Verujem da je za vas značajno što boravite u Beogradu budući da Srbija vodi politiku mira, pregovora i kompromisa. Mislim da možete mnogo da naučite od našeg predsednika Aleksandra Vučića koji je lider politike dijaloga, dogovora i kompromisa u pronalaženju rešenja za probleme - rekao je Radojičić.\nDavid Viljagomez iz Ekvadora zahvalio je Vladi Srbije što je pozvala predstavnike te države da učestvuju u, kako je rekao, veoma zanimljivom seminaru.\nViljagomez je naveo da su polaznici imali priliku da se upoznaju sa dugom, bogatom i ponekad tragičnom istorijom sroskog naroda i impresivnim kulturnim nasleđem, kao i sa prioritetima srpske politike.\n- Beograd je prelep grad koji nudi raznovrsnost, uveren sam sa će nastaviti da se razvija i raste - rekao je Viljagomez.\nMeđunarodni seminar za mlade diplomate u Beogradu održava se od 5. do 9.novembra.


Saopštenje poslaničkog kluba Srpske liste | Radio Kosovska Mitrovica\nSaopštenje poslaničkog kluba Srpske liste\n6. April, 2017 11:56 |\nPoslanička grupa Srpske liste najoštrije osuđuje novi pokušaj političkog prevrata koji, nastoji da izvede “samozvanac Aleksandar Jablanović”, lažno se predstavljajući kao predsednik naše političke organizacije, navodi poslanički klub u saopptenju.\n“Predsednik Srpske liste je Slavko Simić. Aleksandar Jablanović se samoproglasio za predsednika, bez podrške srpskih poslanika. Pokušao je da obmane i izmanipuliše Kancelariju za registraciju političkih partija. Očekujemo da će se o svemu uskoro detaljno oglasiti Centralna izborna komisija, koja razmatra lažnu dokumentaciju predatu toj Kancelariji bez pečata i saglasnosti ovlašćenog predstavnika Srpske liste Slavka Simića.Sasvim je jasno da je reč o novom očajničkom pokušaju da se srpska politička volja stavi pod dirigentsku palicu samovolje pojedinaca, lojalnih onima koji podržavaju napade na interese srpskog naroda. I tako, zarad ličnog interesa, dodatno odlože proces formiranja Zajednice srpskih opština. Jablanović već duže vreme pokušava da silom i u dosluhu sa jednim delom vrha vlasti u Prištini preuzme kontrolu nad političkim životom i voljom našeg naroda, praveći privatne aranžmane sa pojedincima i spletkareći protiv interesa sopstvenih sunarodnika, svih graćana koji žive na Kosovu pa čak i dojučerašnjih kolega” kaže se u saopštenju.\n” Od osnivanja Srpske liste, Jablanović je glavni izvor sukoba i izazivanja podela. Sada, kada je potpuno raskrinkan, i posle izbacivanja iz kosovske, najuren i iz Vlade Srbije, pokušava Srpsku listu da tretira kao ličnu svojinu i razbije jedinstvo Srba u institucijama. Aleksandar Jablanović nema nikakvo političko uporište u narodu, niti mogućnost da utiče na volju poslanika Srpske liste, koji će nastaviti da brane i srpski narod i našu političku organizaciju od ovog kriminogenog i antisrpskog nasrtaja. Jablanović može ako želi da pravi političku stranku, ali, dok god naš glas može da se čuje, neće se kriti iza Srpske liste.Aleksandar Jablanović može, ako želi, da proda i svoj integritet, i obraz, i dedovinu, ali interesi srpskog naroda na Kosovu nisu na prodaju” zaključuje se u soapštenju poslaničkog kluba liste Srpska.


adis ahmetovic naslovna foto Facebook Adis Ahmetovic\nAhmetović, inače nemački političar bosanskog porekla, iz redova vladajuće Socijaldemokratske partije, najavio je u intervjuu za "Kosovo onlajn" da će uskoro otići i u Prištinu i naglasio da napredak u saradnji može da se ostvari samo kroz dijalog.\nKaže i da će redovno posećivati Zapadni Balkan, a na pitanje kako ocenjuje trenutnu situaciju na Zapadnom Balkanu i šta je po njegovom mišljenju najveća pretnja bezbednosti u regionu, navodi trenutnu političku situaciju u BiH, koja se, kako kaže, može opisati kao krhka.\nNEMAČKI PARLAMENT IMENOVAO IZASLANIKA Adis Ahmetović izvestilac Bundestaga za Zapadni Balkan\nOn je dodao da trenutno radi sa kolegom u Bundestagu Dietmarom Nietanom, kao i sa Josipom Juratovićem i drugim poslanicima i stručnjacima na konkretnom planu od pet tačaka za stabilizaciju BiH.\n- Želimo da pružimo podršku liberalno-demokratskim snagama na Zapadnom Balkanu. Osim toga, radiće se i o konkretnim merama sankcionisanja neustavnog postupanja člana Predsedništva BiH Milorada Dodika - rekao je Ahmetović.\nNa pitanje da li će kao izvestilac Bundestaga za Zapadni Balkan sarađivati i sa izvestiocem EP za KiM Violom fon Kramon, Ahmetović kaže da će kao izvestilac podneti izveštaj najvećoj parlamentarnoj grupi u Bundestagu, SDP, o situaciji na Zapadnom Balkanu.\n- Ali ne radi se samo o opisivanju političkog, ekonomskog i socijalnog stanja u regionu. Želeo bih da predložim konkretne korake Komitetu za spoljne poslove i nemačkoj vladi u cilju stabilizacije situacije na terenu, očuvanja mira, jačanja demokratskih i liberalnih snaga i konkretizacije proširenja EU za sve države Zapadnog Balkana - rekao je Ahmetović i istakao da to zahteva širok dijalog i saradnju sa svim nivoima.\nAdis Ahmetović Bundestag Nemačka Zapadni Balkan Izaslanik


Osuda zahteva za skidanje zastava Vojvodine | Autonomija\nOsuda zahteva za skidanje zastava Vojvodine\nVP: ”Svima onima kojima je do skidanja i uništavanja tuđih zastava, poručujemo da prvenstveno vode računa o svojim simbolima”\nVojvođanska partija (VP) najoštrije je danas osudila zahteve za skidanje zastava Vojvodine sa državnih institucija Vojvodine i Srbije.\n“Ne dozvoljavamo da nekakvi ‘kvazipatriotski’ pokreti Srbije, koji ne priznaju Vojvodinu, uznemiravaju vojvođansku javnost, te ponovo pozivaju na nemire i podele svojim nebuloznim zahtevima”, kaže se u saopštenju.\nDodaje se da su ovakvi zahtevi “još jedan napad na vojvođanski identitet”, i podseća da je zastava Vojvodine definisana Ustavom Srbije i Statutom Vojvodine, te je kao takva “simbol svih Vojvođanki i Vojvođana”.\n“Građani Vojvodine su svoju zastavu izglasali u Skupštini Vojvodine 2004. godine, prihvatili je, vole je i čuvaju, a svima onima kojima je do skidanja i uništavanja tuđih zastava, poručujemo da prvenstveno vode računa o svojim simbolima i čuvaju njima dragu zastavu”, dodaje se u saopštenju.\nVP u saopštenju postavlja pitanje i da li su protagonisti ovih zahteva možda inspirisani dešavanjima u Hrvatskoj, gde su u nedavnim nemirima uništavane ćirilične zvanične table na državnim institucijama te zemlje.\nZahtev za uklanjanje zastava Vojvodine sa institucija države nedavno je uputila politička partija “Dveri”.


Saša Janković: Rad medija je od ključnog značaja za prava građana\nMediji u Srbiji su postali alat u rukama netransparentnih politika, poručio je danas zaštitnik građana Saša Janković na tribini povodom 20 godina NUNS. Janković je istakao da se sve više kroz takve medije gube prava građana na privatnost, i dodao da je problem što se u Srbiji informacije o nečijoj krivici ne dobijaju više iz sudskih presuda, već iz medija.\n"Rad medija je od ključnog značaja za ostvarivanje prava građana i mediji treba da budu slobodni... Ustav kaže da građani imaju pravo na pravovremeno informisanje", rekao je Janković i dodao da je danas tabloidizacija medija doživela svoje šire prepoznavanje kao i da je u godišnjem izveštaju 2013. godine pisao o "tabloidiozaciji države".\n"Oni koji upravljaju javnošću čine to preko medija, tako da mi kao građani ne dobijamo informacije o tome da li je neko kriv za određeno krivično delo iz sudske presude, već iz novinaskih naslova. Sud samo eventualno to treba da potvrdi. Mi informaciju o istragama više ne dobijamo iz policijskih izvora tužilaštva, već opet dobijamo iz medija", ukazao je Janković.\nJoš jedan od većih problema je, istakao je i to što se ne istražuje odakle medijima neke povrljive informacije, navodeći primer nedavno hapšenje narko-bosa Darka Šarića i njegov razgovora sa dva agenta Bezbednosno-informativne agencije. "Da li je to tačno šta im je rekao, ako jeste, onda kako se to našlo u medijima? Ako nije tačno, zašto se to ne demantuje? Takvih stvari ima milion. Ako se kojim slučajem neko drzne i postavi ova pitanja u medijima, biće označen za pomagača Šarića", rekao je Janković.\nGovoreći o zaštiti podataka, poverenik za informacije od javnog značaja i zaštitu podataka o ličnosti Rodoljub Šabić rekao je problem što u Srbiji se ne zna kako da se kontroliše zloupotreba podataka o ličnosti, navodeći da je više puta apelovao kada do toga dođe.\n(foto: Medija Centar, Beograd)


Beograd, 10. Decembar 2012. PR Objave: Najava -\nOtvaranje biblioteke Kuće ljudskih prava i demokratije i Parada ljudskih prava održaće se 10. decembra 2012. godine od 11:00 u Kući ljudskih prava i demokratije, Kneza Miloša 4, Beograd. Povodom Međunarodnog dana ljudskih prava na otvaranju će biti prezentovan "Izveštaj o radu nove Vlade u oblasti ljudskih prava i vladavine prava". Nakon prezentacije izveštaja, biće organizovana šetnja "Parada ljudskih prava" do Vlade Srbije, kada će izveštaj biti zvanično predat Vladi.\nOtvaranje biblioteke Kuće ljudskih prava i demokratije i Parada ljudskih prava održaće se 10. decembra 2012. godine od 11:00 u Kući ljudskih prava i demokratije, Kneza Miloša 4, Beograd.\nPovodom Međunarodnog dana ljudskih prava na otvaranju će biti prezentovan "Izveštaj o radu nove Vlade u oblasti ljudskih prava i vladavine prava".\nNakon prezentacije izveštaja, biće organizovana šetnja "Parada ljudskih prava" do Vlade Srbije, kada će izveštaj biti zvanično predat Vladi.\nPrilikom otvaranja biblioteke Kuće ljudskih prava i demokratije, prisutnima će se obratiti:\n- Dragan Đilas, Gradonačelnik Beograda\n- Majkl Devenport, Ambasador Velike Britanije\n- Nils Ragnar Kamsvag, Ambasador Norveške\nIstraživači/ce Kuće ljudskih prava i demokratije pratili su rad državnih institucija analizirajući nova dokumenta i zakone, praćenje medijskog izveštavanja o radu nove Vlade i prikupljanje informacija po Zakonu o slobodnom pristupu informacijama od javnog značaja.\nIzveštaj je rađen po oblastima Kuća ljudskih prava i demokratije inače pokriva u svom radu a to su: ljudska prava, tranziciona pravda i vladavina prava. Slučajevi koji su obrađeni u izveštaju izabrani su strateški, tako da oslikavaju rad Vlade u ovom periodu, a ne predstavlju sveobuhvatan rad Vlade u pomenutim oblastima.\nDeo izveštaja koji obuhvata analizu odluka i rada Vlade u oblasti ljudskih prava obuhvata formiranje institucije koja se bavi ljudskim pravima, pravo na slobodu okupljanja, pravo na slobodu udruživanja, socijalna prava i zaštitu branitelja i braniteljki ljudskih prava. Oblast tranzicione pravde obuhvaćena je jedinstveno, a uključuje odnos prema državama u regionu i odnos prema masovnim kršenjima ljudskih prava u prošlosti. Vladavina prava obrađena je kroz različite aspekte rada institucija, reformu pravosuđa i izmene sistemskih zakona i zaštitu principa podele vlasti.\nSimboličnom šetnjom koja je nazvana "Parada ljudskih prava" a biće organizovana od Kuće ljudskih prava i demokratije do zgrade Vlade gde će Izveštaj biti predat, posebno želimo da istaknemo simboliku Međunarodnog dana ljudskih prava i skrenemo pažnju javnosti na Izveštaj koji će ovom prilikom biti predat.\ngradjanske inicijative, ljudska prava, nova vlada\nq: 19 - t: 0.04976 sec


DA LI SE DODIK ZAMJERIO PUTINU Rusija još ćuti o sporazumu lidera u BiH u kome se govori i o NATO | Srpska Info\nDA LI SE DODIK ZAMJERIO PUTINU Rusija još ćuti o sporazumu lidera u BiH u kome se govori i o NATO\nAutor: Slobodan Popadić 14.08.2019. 20:00\nDa li je predsjednik SNSD Milorad Dodik narušio odnose sa Vladimirom Putinom potpisujući Principe o formiranju vlasti na nivou BiH u kojima se govori o „nastavku integracijskih procesa“ u NATO? Ili je nejasnim tekstom sporazuma s Bakirom Izetbegovićem i Draganom Čovićem zadovoljio i Moskvu i Vašington?\nBudući da famozni član 3 Principa svako tumači na svoj način, teško je decidno odgovoriti na ova pitanja koja se već uveliko postavljaju u političkim krugovima u BiH.\nTagovi: BiH,Milorad Dodik,NATO,Rusija


Android revija » LG Optimus G za sada jedino u mt:s-u LG Optimus G za sada jedino u mt:s-u – Android revija\nKorisnici širom Evrope od prošlog meseca mogu da se uvere u mogućnosti unapređene verzije Optimus G smart telefona, koji je već zabeležio veliki uspeh na svetskom tržištu\nKompanija LG Electronics krenuo je sa prodajom svog najnaprednijeg Optimus G smart telefona na tržištu Evrope. U Srbiji, bar za sada dostupan je samo kod mt:s-a po paketnoj ceni već od 1 dinar uz Mix Net XXL pkaet.\nJedan od najboljih ekrana na tržištu smart telefona, snažan quad-core procesor i unapređeno korisničko iskustvo, osnovne su karakteristike ovog modela, koji je zvanično predstavljen u poslednjem kvartalu prošle godine.\nOptimus G koristi poslednju verziju Android Jelly Bean 4.1.2 operativnog sistema, kao i neverovatan True HD IPS Plus ekran dijagonale 4,7 inča\n. Zahvaljujući True HD IPS Plus i Zerogap Touch tehnologijama, ovaj model poseduje jedan od najsavremenijih ekrana na tržištu smart telefona, koga karakteriše unapređena rezolucija, poboljšano osvetljenje i neverovatna jasnoća prikaza.\nUnapređena verzija Optimus G smart telefona, koja će biti dostupna na tržistima širom Evrope, poseduje i niz korisnih funkcija kojima kompanija LG teži da olakša svakodnevni život svojih korisnika. Među njima je Safety Care aplikacija, uz pomoć koje će ovaj smart telefon kontaktirati vaše najbliže u hitnim slučajevima, omogućujući vam tri osnovne opcije – preusmeravanje hitnih poziva, obaveštenje o nekorišćenju telefona i obaveštenje o trenutnoj lokaciji.\nQSlide funkcija omogućava korisnicima da otvore dve aplikacije u isto vreme, obe u režimu celog ekrana. Tako istovremeno možete gledati video sadržaj, pretraživati internet, proveravati podsetnik ili kalendar. Tu je takođe i Privacy Keeper aplikacija, koja omogućava korisniku da sakrije informacije dolaznih poziva, kao što su ime i broj telefona.\nLG Optimus G za sada jedino u mt:s-u was last modified: June 7th, 2013 by Goran Aničić\nLGLG Optimus Gmt:sOptimus GQSlide


Hapšenje zbog pretnji članovima porodice premijera Vučića | Beogradske vesti\nMinistarstvo unutrašnjih poslova Vlade Republike Srbije saopštilo je danas da su pripadnici policije, u koordinaciji sa Tužilaštvom za viskotehnološki kriminal, uhapsili M. R. (1988).\nU saopštenju se precizira da se on sumnjiči za to da je na društvenoj mreži „Fejsbuk“, u vidu komentara na sajt jednih dnevnih novina, uputio pretnje članovima porodice predsednika Vlade Republike Srbije Aleksandra Vučića.\nPrilikom pretresa, obavljenog po naredbi Višeg suda u Beogradu, policija je kod osumnjičenog pronašla mobilni telefon preko kojeg je pristupao „Fejsbuku“, pod pseudonimom „Dete Partizana“ i preko tog profila uputio pretnju.\nOsumnjičenom je određeno zadržavanje do 48 časova, nakon čega će, uz krivičnu prijavu, u zakonskom roku biti priveden nadležnom tužilaštvu, dodaje se u saopštenju.\nGlumac Peter Vaughan iz „Game of Thrones“ preminuo u 93.godini\nPrevious post:Uhapšen osumnjičeni za pljačke u poštama na opštinama Čukarica, Obrenovac i Zvezdara i jedno u banci na Vračaru\nNext post:Glumac Peter Vaughan iz „Game of Thrones“ preminuo u 93.godini


NOVA KREDITNA ZADUŽENJA - Radunović: Razgovaramo sa više međunarodnih finansijskih institucija - PV Informer NOVA KREDITNA ZADUŽENJA - Radunović: Razgovaramo sa više međunarodnih finansijskih institucija - PV Informer\n2 mjeseca pre 124 pregleda Izvor: vijesti.me\nMinistarstvo finansija trenutno razgovara sa više međunarodnih finansijskih institucija u vezi obezbjeđenja kreditnih sredstava za finansiranje povećane budžetske potrošnje usljed sanacije posljedica pandemije koronavirusa, kao i kreditnih linja za podršku privredi, saopštio je resorni ministar Darko Radunović.\nOn je u Skupštini, odgovarajući na pitanje poslanika Demokratskog fronta (DF) Branka Radulovića, kazao da su u toku razgovori između Ministarstva finansija i predstavnika Evropske komisije (EK) u vezi odobrenja mikrofinansijske pomoći susjednim i zemljama iz procesa proširenja, koja bi bila odobrena u formi zajma.\n“Konačan iznos i uslovi pod kojima će navedeni zajam biti odobren biće definisani u narednom periodu”, dodao je Radunović.\nRadulovića je zanimalo da li je Crna Gora uputila zahtjev EK i finansijskim institucijama za dobijanje povoljnijih bespovratnih finansijskih sredstava.\nRadunović je saopštio da je Ministarstvo, pored komunikacije sa EK, pokenulo razgovore sa većim brojem finansijskih međunarodnih institucija, kao što su Svjetska banka (SB) i Međunarodni monetarni fond (MMF), u vezi obezbjeđenja kreditnih sredstava za finansiranje povećane budžetske potrošnje usljed sanacije posljedica pandemije koronavirusa.\n“Osim toga, u toku su razgovori i sa Evropskom bankom za obnovu i razvoj (EBRD), Evropskom investicionom bankom (EIB) i Njemačkom razvojnom bankom (KfW) u vezi obezbjeđenja kreditne linije za podršku privredi. Modeli podrške privredi se još razmatraju i vidjećemo u trećem paketu mjera koji model će biti najviše zastupljen“, kazao je Radunović.\nRadulovića je zanimalo i da li je Ministarstvo uputilo zahtjev kreditorima i povjeriocima o reprogramu i smanjenju duga.\nRadunović je odgovorio da je Ministarstvo u stalnoj komunikaciji sa kreditorima i povjeriocima u vezi novonastale situacije.\n“Do sada su sve obaveze uredno servisirane prema svim povjeriocima. Mogućnost reprograma ili odlaganja izmirenja obaveze ostavljaju se kao krajnja opcija, imajući u vidu da država svoje obaveze za sada servisira uredno”, poručio je Radunović.\nOn je saopštio i da je javni dug prošle godine iznosio 3,79 milijardi eura, što je 77,2 odsto bruto domaćeg proizvoda (BDP).\n“Depoziti su na kraju prošle godine iznosili 579,96 miliona eura, pa je shodno tome neto javni dug bio 3,19 milijardi, odnosno 65,04 odsto BDP“, rekao je Radunović odgovarajući na pitanje poslanika DF-a, Milutina Đukanovića.\nRadunović je kazao da je prosječna bruto zarada u Crnoj Gori u prva tri mjeseca ove godine, prema podacima Monstata, iznosila 786 eura, što je 2,2 odsto više nego 2018. Najveća prosječna bruto zarada je iznosila 524 eura i bila je veća 2,3 odsto u odnosu na uporedni period prošle godine.\n“Najveći prosječni rast zarade u prvom ovogodišnjem kvartalu zabilježen je u sektorima obrazovanja i zdravstvene i socijalne zaštite“, naveo je Radunović.\nOn je dodao da je prosječan broj zaposlenih u prva tri mjeseca ove godine, prema podacima Monstata, iznosio 190,2 hiljade i smanjen je na godišnjem nivou 2,9 odsto.\n“Prema podacima Poreske uprave, u januaru je bilo 149,5 hiljada zaposlenih, dok je prosječna bruto plata iznosila 684,33 eura, dok je u februaru bilo 144,65 hiljada zaposlenih sa prosječnom bruto zaradom od 677,63 eura”, rekao je Radunović.\nOn je naveo da je u martu bilo 133,02 hiljade zaposlenih, čija je prosječna bruto zarada iznosila 674 eura, a u aprilu 116,63 hiljade zaposlenih sa prosječnom bruto platom od 642 eura.\nSpoljnotrgovinski deficit u prošloj godini iznosio je 2,1 milijardu eura, odnosno 42,1 odsto BDP, dok je ukupna robna razmjena porasla 2,6 odsto na tri milijarde. Izvoz je u prošloj godini, u odnosu na 2018, porastao 6,7 odsto na 465,5 miliona eura, dok je uvoz iznosio 2,5 milijardi i bio je 1,8 odsto veći.\nRadunović je, odgovarajući na pitanja poslanika, saopštio i da su prihodi po osnovu koncesionih naknada u periodu od 2016. do prošle godine iznosili 137,94 miliona eura, dok je 25. maja stanje duga po tom osnovu iznosilo 24,68 miliona eura sa kamatama, odnosno 16,6 miliona bez kamata.\n“Po osnovu tog duga su preduzete sve mjere prinudne naplate“, rekao je Radunović.


Tadić: Vlada Srbije samo simulira politiku pomirenja - mojusk.ba\nTadić: Vlada Srbije samo simulira politiku pomirenja\nBivši predsjednik Srbije Boris Tadić ocijenio je da aktuelna Vlada Srbije samo simulira politiku pomirenja u regionu. On navodi da vlada namjerno pravi tenzije kako bi se poslije, pred međunarodnom zajednicom, predstavljali kao oni koji riješavaju probleme.\nTadić, koji je lider Socijaldemokratske stranke (SDS) je u intervjuu za “Danas” upozorio i da je situacija u regionu gora nego devedesetih godina prošlog vijeka.\n“Ova vlada samo simulira politiku pomirenja. Nedjelju dana razmjenjuju uvrede, organizuju se TV emisije govora mržnje i huškanja, a onda nedjelju dana upučuju mirotvorne poruke”, rekao je on. Tadić je naveo i da tu “nema nikakve iskrenosti” dodavši da kada i s druge strane postoje nacionalisti “te medijske igrice postanu ozbiljan problem”, prenosi Beta.\nOn smatra i da je situacija u regionu gora nego devedesetih godina prošlog vijeka ali da su samo međunarodne okolnosti drugačije, i da su zato i posljedice takve retorike drugačije.\n“U drugim okolnostima ovakva retorika bi već dovela do zveckanja oružjem.Kada su ponovo na vlasti u regionu agresivci iz devdesetih godina koji su nas uvodili u međusobna satiranja, ne može se ni očekivati drugačije”, rekao je Tadić.\nOn je, situaciju u regionu slikovito opisao kao veoma zapaljivu: “Pušten je plin iz boce u čitav region i jedna varnica može sve da zapali”.\n“Odnosi u regionu su sada takvi da jedna teška reč može da sruši sve što je urađeno na izgradnji regionalnih odnosa do 2012”, ocijenio je Tadić.\nPotpisan Sporazum o poštivanju Izbornog etičkog kodeksa ponašanja političkih subjekata osnovne izborne jedinice Bihać\nU petak počinje izborna kampanja


edukacija : Južne vesti\nZa najugroženiju decu ulice počeo projekat “Na putu za svratište”\n15:07, 8. 7. 2021.\nDa bi doprineli boljem obrazovanju dece iz niških romskih naselja, posebno one sa ulice i iz siromašnih porodica koja su u vreme pandemije bila potpuno ili delimično isključena iz obrazovnog procesa, počinje realizacija projekta “Na putu ka svratištu” koji će trajati do kraja marta naredne godine. Cilj projekta jeste da se deca vrate u škole i da Romski kulturni centar, u kome će raditi sa decom, postane svratište.\nKonferencija “Za bolje obrazovanje – Preuzmi inicijativu” u Nišu\n16:50, 4. 6. 2021.\nZa sve nastavnike, edukatore i aktiviste koji se bave obrazovanjem i žele da unaprede svoje veštine podučavanja putem video predavanja, 5. juna biće organizovana konferencija pod nazivom “Za bolje obrazovanje – Preuzmi inicijativu”. Skup će biti organizovan u Naučno-tehnološkom parku, a za oni koji nisu u prilici da dođu obezbeđen je video prenos.\n09:20, 12. 4. 2021.\nLepe reči i učtivi pozdravi u poslednjoj epizodi serijala "Deca zna(ku)ju"\n16:00, 7. 12. 2020.\nU poslednjem druženju u serijalu emisija "Deca zna(ku)ju" sa mališanima i ekipom iz muzičke grupe Zu Zu Zujalice , zainteresovani mogu da nauče kako da se pozdrave sa drugarima oštećenog sluha i da sa njima razmenjuju učtive izraze.\nPozdravi i učtivi izrazi u poslednjoj epizodi “Deca zna(ku)ju” pred publikom 7. decembra\n10:58, 4. 12. 2020.\nKako da se učtivo na znakovnom jeziku pozdrave sa drugarima oštećenog sluha, ali i sa družinom iz emisije “Deca zna(ku)ju”, jer je 3. epizoda ujedno i poslednja u ovom serijalu, pokazaće mališanima deca i članovi muzičke grupe "Zu Zu Zujalice".\nKako bi informisali i edukovali građane o tome koliko je važna građanska kontrola javnih nabavki, te da time oni kontrolišu kako se troši njihov novac koji je namenjen za projekte koji bi trebalo da reše njihove probleme i učine njihov život lakšim, iz niške organizacije Protecta pokrenuli su kampanju “Niške građanske osmatračnice javnih nabavki”.\n16:00, 23. 11. 2020.\nKroz druženje i zabavu u novoj epizodi serijala "Deca zna(ku)ju" članovi muzičke grupe Zu Zu Zujalice zajedno sa najmlađima pokazaće kako se na znakovnom jeziku pokazuju brojevi i boje.\nO brojevima i bojama u drugoj epizodi "Deca zna(ku)ju", premijera u ponedeljak\n16:00, 20. 11. 2020.\nKako da drugarima sa oštećenim sluhom odznakuju koliko im je godina i koju boju najviše vole, troje dece i članovi muzičke grupe "Zu Zu Zujalice" pokazaće u drugoj epizodi serijala "Deca zna(ku)ju". Vedra družina premijeru najavljuje za ponedeljak, 23. novembar.\nAkademija za veb programiranje prati trendove, predavači novine odmah primenjuju u svom kodu\n09:00, 20. 11. 2020.\nDa Akademija za veb programiranje u Nišu prati trenutne trendove ističe jedan od polaznika ove škole Nikola Jovanović, koji je pred sam kraj edukacije postao i kolega svojim predavačima. On ističe da predavači ove Akademije ne samo što prikazuju novine, već ih od prvog trenutka i primenjuju u svom kodu.\nMališani i tumači znakovnog jezika “odzujali” azbuku u prvoj epizodi emisije “Deca zna(ku)ju”\n16:00, 9. 11. 2020.\nMale i velike “zujalice” sa ponosom predstavljaju prvu epizodu serijala “Deca zna(ku)ju” u kojoj su postavili misiju da uz prikladnu priču, pesmu i igru mališanima sa oštećenim sluhom i njihovim čujućim drugarima predstave azbuku srpskog znakovnog jezika i nauče ih kako da znakuju svoja imena.\nVlasotince dobilo “male rendžere”, mališane obučene da odraslima ukazuju na loš odnos prema prirodi\n10:11, 8. 11. 2020.\nDečaci i devojčice koji su prošli edukativni kamp i nakon provera i testova stekli zvanje i legitimacije, sada su kvalifikovani da odraslima skrenu pažnju na loša postupanja sa prirodom, kažu iz Opštine Vlasotince.\nGrozdanović: Programerima izazov da pomognu klijentima u prilagođavanju na poslovanje u doba pandemije\n10:00, 5. 11. 2020.\nDa je pred programerima veliki izazov da pomognu klijentima u procesu prilagođavanja na izmenjene i otežane uslove poslovanja urokovane pandemijom, ukazuje Dejan Grozdanović, senior developer i koordinator Sivusove akademije za programiranje u Nišu.\nJoš jedan vikend u prirodi za osnovce, ovog puta učili o šumskim štetočinama i bolestima biljaka\n09:55, 27. 10. 2020.\nKoje štetočine i bolesti prete drveću i biljkama, učili su i ovog vikenda u teoriji i u praksi osnovci iz Trupala, kažu organizatori iz "Centra za društvene inovacije NIIT". Vikend im je, dodaju, počeo u prirodi Niške Banje, a završio se u podnožju Suve planine.\nSve o zaštiti ugroženih biljnih vrsta dvadesetpetoro đaka iz Trupala mogli su da nauče prošlog vikenda u prirodi Niške banje, kroz šetnju Lalinačkom slatinom. Kruna ovog druženja u organizaciji Centra za društvene inovacije NIIT bila je obnova bašte u dvorištu škole “Prvi maj”.\nUčenici i prošlog vikenda u prirodi učili o šumama i prikupljali biljke za herbarijum\n16:11, 6. 10. 2020.\nUz predavanja botaničara i stručnjaka iz oblasti zaštite šuma, prošlog vikenda učenici iz Trupala i Niša nastavili su sa prikupljanjem biljaka za herbarijum u prirodi kod Niške Banje i onlajn druženjem sa vršnjacima iz Bugarske, kažu organizatori iz Centra za društvene inovacije NIIT.\n13:09, 28. 9. 2020.\nDvadesetpetoro osnovaca iz Niša i Trupala proveli su protekli vikend u Niškoj Banji gde su uz predavanja botaničara i eksperata iz oblasti zaštite šuma učili o različitim vrstama šumskih zeljastih biljaka, papratima i mahovinama, kažu organizatori iz Centra za društvene inovacije NIIT.


Slučaj za policiju i pravosuđe\nDva švedska lista ne navode nijedno konkretno ime bilo koga od srpskih zvaničnika ali preciziraju da je reč o političaru koji do 2000. godine bio u opoziciji, a nakon 5. oktobra dobio mesto u Vladi tadašnje Jugoslavije, da bi danas bio ministar u Vladi Srbije. i mada su se već pojavile špekulacije da je reč o Miroljubu Labusu koji je 2000. bio potpredsednik jugoslovenske, a danas srpske vlade, zvanični Beograd odbio je to da komentariše. Predsednik Antikorupcijskog saveta Vlade Srbije Verica Barać za naš program je navela da ovo telo nema saznanja o slučaju “Erikson”.\n“To treba pre svega da bude predmet provere policije i pravosuđa jer Savet ne može da dođe do takvih informacija i podataka, vi znate da to ide jako teško, i brojevi računa, i tako, što čak i kad radi policija treba im nalog suda. Ono što je dobro je da samo mediji o tome ne ućute i da se stalno o tome interesuju.”\nKako prenosi inostrana štampa u tekstovima o aferi “Erikson”, šest bivših i sadašnjih šefova ove kompanije koji su optuženi za prevaru pri poreskoj kontroli navodno su izvršili klasično pranje novca i na privatne račune u inostranstvu uplatili 3,3 milijarde kruna. Po navodima nekih listova, od tog novca 2000. godine isplaćeno je ministru u jugoslovenskoj vladi, koji je obećao da će srediti da švedska kompanija postane najuspešnija firma u Srbiji, 13.000 dolara kako bi se pokrili troškovi školovanja njegove ćerke u Sjedinjenim Državama. Ćerka Miroljuba Labusa Milica demantovala je bilo kakvu vezu nje i njenog oca sa aferom koja potresa Švedsku. U saopštenju javnosti ona navodi da je konkurisala za magistarske studije iz računovodstva na Stanford univerzitetu u Kaliforniji gde je primljena aprila 2000. godine, dakle u vreme vlasti Slobodana Miloševića. Još ističe da se u to vreme na njenu molbu pristale da je stipendiraju Fondacija “Studenica”\niz Amerike i “Erikson” iz Beograda, koji je platio deo školarine u iznosu od 12.000 dolara. Ona takođe navodi da je deo školarine platila sama radeći kao asistent na Stenfordu, te da je po povratku u Beograd pokušala da se zaposli u “Eriksonu”, ali da u to vreme tu nije bilo radnog mesta za nju. O navodnim vezama Labusa i afere “Erikson”, funkcioner njegove G17 Plus Miloljub Albijanić:\n“Što se tiče toga što je izašao članak u Blicu, to su čiste gluposti. Bilo kakve insinuacije i povezanost u članku sa G17 Plus ne postoji, tako da što bih se ja bavio komentarisanjem tako nečeg. Ono što mogu odgovorno da tvrdim to je da su odgovorni i časni ljudi lideri G17 Plus. Svako ko želi da pokuša u tom smeru nešto on je zlonameran.”\nEkspert za pitanja korupcije iz organizacije Transparensi internešenel Nemanja Nenadić navodi da bi nadležni ove navode morali da provere, ako ni zbog čeg drugog ono zbog sigurnosti drugih ino ulagača.\n“Nije to prvi slučaj da strane novine iznose sumnje u vezi sa korumpiranošću političara u našoj zemlji. Setimo se samo afere u vezi sa sredstvima koje je režim Sadama Huseina navodno uplaćivao određenim političkim strankama širom sveta, pa i u Srbiji. Trebalo bi za početak videti da li ti navodi imaju inakvog osnova, odnosno da li je postignut onaj nedozvoljen cilj koji se navodno stavlja na dušu kompaniji ‘Erikson’.”\nPodsećamo, ovo je druga afera koja se vezuje za vicepremijera Labusa. Prvi put je prošle godine bio izložen kritikama nakon što je u svom stanu ugostio direktora francuskog “Danonea” u toku prodaje srpske fabrike vode “Knjaz Miloš”.


FBiH: Predstavnički dom o saniranju šteta nastalih poplavama\nU Sarajevu će danas biti biti održana vanredna sjednica Predstavničkog doma Parlamenta Federacije BiH (FBiH), na kojoj bi poslanici trebali razmatrati Informaciju o posljedicama prirodne nesreće i prijedlog mjera za njihovo saniranje.\nPo hitnom postupku trebali bi biti razmatrani Prijedlog izmjena i dopuna budžeta FBiH za 2014. godinu.\nVlada Federacije BiH je Parlamentu FBiH po hitnoj proceduri uputila prijedlog da se za pomoć ugroženim područjima iz budžeta izdvoji 10 miliona KM.\nVlada Federacije BiH, koja je u stalnom zasjedanju, jučer je Parlamentu FBiH po hitnoj proceduri uputila novi Prijedlog izmjena i dopuna Budžeta FBiH za 2014. godinu, nakon što je u njega ugradila stavku koja se odnosi na 10.000.000 konvertibilnih maraka namijenjenih saniranju šteta od poplava i pomoći ugroženom stanovništvu i privrednim kolektivima.\nOvaj iznos je obezbijeđen uštedama na drugim budžetskim pozicijama.\nPored ovih sredstava, i s budžetske pozicije Civilne zaštite će 10.000.000 KM, namijenjenih nabavci air-traktora, biti preusmjereno za otklanjanje posljedica poplava.\nTekuća rezerva Vlade FBiH povećana za 4,4 miliona KM i bit će prioritetno usmjerana na pružanje pomoći ugroženim područjima. U skladu s tim, u hitnu parlamentarnu proceduru upućen je i novi Prijedlog izmjena i dopuna Zakona o izvršavanju Budžeta FBiH za 2014. godinu.\nNa današnjoj sjednici biće razmatran i Prijedlog zakona o izmjenama i dopunama Zakona o izvršavanju ovogodišnjeg budžeta FBiH, kao i Prijedlog izmjena i dopuna Finansijskog plana Federalnog zavoda za zapošljavanje za ovu godinu.


CSR Srbija 2017 - Nikica Jovanović: Potrošači imaju najviše prigovora zbog odbijenih reklamacija! : Nadlanu.com\nCSR Srbija 2017 - Nikica Jovanović: Potrošači imaju najviše prigovora zbog odbijenih reklamacija!\nObjavljeno 29. apr 2017. / 16:44:13\nU panelu "Zaštita prava potrošača i razvoj održivih proizvoda i usluga" učestvovaće i Nikica Jovanović, pravni savetnik, Nacionalna organizacija potrošača Srbije, sa kojom smo razgovarali u susret konferenciji:\nNa šta se kupci u Srbiji najviše žale?\n- Nacionalna organizacija potrošača Srbije svakodnevno prikuplja, obrađuje, evidentira i postupa po prigovorima potrošača. Uvidom u naš interni sistem, odnosno u internu bazu podataka, a koja navedene prigovore klasifikuje u skladu sa Evropskom direktivom i preporukama, u situaciji smo da prikupljene podatke analiziramo i da između ostalog konstatujemo koji su to najčešći prigovori potrošača, kao i koji je učinak našeg udruženja prilikom rešavanja istih.\nPosmatrajući navedene prigovore uočava se da je najveći br. prigovora potrošača izjavljen za (mesta su obeležena po brojnosti prigovora)\n1) odeća i obuća\n2) informaciona i komunikaciona oprema\n3)veliki kućni aparati\n4)nameštaj i oprema za dom\n5)usluge mobilne telefonije\nUkoliko se situacija razmotri detaljnije , po bližem određenju vrste robe ili usluge, najveći broj prigovora izjavljen je za telefone i patike. Takođe, značajan broj prigovora evidentiran je za laptopove i tablete, odeću i tekstil i nameštaj. Kada posmatramo predmet prijave evidentiran je značajan broj prigovora potrošača u slučaju kada zakonska garancija nije ispoštovana, odnosno kada je odbijena reklamacija, zatim prigovori koji se odnose na neispravan proizvod ili lošu uslugu, slede prigovori koji se tiču nepoštovanja roka za odgovor ili rešavanje reklamacije, zatim prigovori koje se odnose na to da proizvod nije u skladu sa traženim ili očekivanim, a na petom mestu su prigovori koji se odnose na neispravnu fakturu, odnosno račun. Iz navedenih podataka, jasno se zaključuje da potrošači najčešće izjavljuju prigovore zbog odbijenih reklamacija i to za informacionu i komunikacionu opremu, kao i za obuću.\nDa li su građani edukovani o tome gde i kome mogu da se žale na kvalitet robe? Na koji način bi ih trebalo još više edukovati i uputiti u njihova prava?\n- Primećuje se porast informisanosti potrošača o pravima koja su im garantovana Zakonom o zaštiti potrošača, a veliki udeo o tome ima i delovanje potrošačkih organizacija. Naime, Nacionalnoj organizaciji potrošača Srbije svakodnevno se potršači obraćaju za savet, informaciju ili pomoć, a značajan segment delovanja predstavlja i edukacija potrošača u smislu približavanja propisa iz oblasti zaštite potrošača. Bitno je da za početak potrošači znaju da za svaki potrošački problem mogu da se obrade udruženju potrošača, koje u svom delovanju, između ostalog, ima za cilj da im propise iz ove oblasti pojasni i približi, odnosno uputi na koja prava se mogu pozvati, sa druge strane objasni koje su to obaveze trgovaca koje se shodno Zakonu o zaštiti potrošača moraju poštovati, kao i koji su to mehanizmi zaštite na koje mogu da se oslone.\nProdavci imaju obavezu da saopšte prava potrošačima. Da li je to uvek slučaj?\n- Prodavci nemaju eksplicitno utvrđenu obavezu da saopštavaju prava potrošaču, ali imaju niz drugih obaveza iz kojih se jasno zaključuje da informacije koje pružaju potrošaču moraju biti tačne i dovoljne kako bi potrošač mogao da se odluči za kupovinu određene robe ili usluge. Dakle, trgovac je dužan da pre kupovine potrošača obavesti o osnovnim obeležjima robe ili usluge, ceni, načinu plaćanja, roku isporuke, načinu izjavljivanja reklamacije trgovcu i sl. Posebno je značajno napomenuti da trgovac ne bi smeo, ukoliko se odluči da istakne prava koja potrošač ima (npr. u reklamacionom listu) da u tom navođenju uskraćuje obim prava koji potrošač po Zakonu ima.\nŠta biste savetovali potrošačima?\n- Potrošačima savetujemo da nam se ukoliko imaju bilo kakvu dilemu, ili konkretan potrošački problem obrate, jer im je u okviru našeg udruženja, u svakom trenutku dostupan savet, pravna pomoć, edukacija, a eventualno i zastupanje u sudskim procesima. Jedna od obaveza koju potrošači često izgube iz vida, a mi je posebno ističemo jeste i da čuvaju fiskalni račun ili drugi dokaz o kupovini (kopiju računa, slip i sl) a kako bi bili u mogućnosti da u toku perioda od dve godine izjave reklamaciju ukoliko je potrebno. Ono što od praktičnih saveta naglašavamo, to je da potrošači kupuju legalno, odnosno od prodavaca koji su registrovani da u okviru svoje delatnosti prodaju robu ili usluge, jer je primetan povećan broj prigovora potrošača kada se upuštaju u rizične kupovine, najčešće posredstvom socijalnih mreža. Naglašavamo da se u tom slučaju ne mogu neposredno primeniti odredbe Zakona o zaštiti potrošača, odnosno u onim slučajevima kada kupite robu ili uslugu od fizičkog lica, dakle od lica koje nema svojstvo trgovca, odnosno nije registrovano pravno lice ili preduzetnik. Nacionalna organizacija potrošača Srbije je tim povodom pokrenula kampanju "Mačka u džaku-kupuj legalno", upravo radi podizanja svesti potrošača koje su posledice ovakvog vida kupovine.\ncsr srbija 2017nikica jovanoviczaštita potrošača


Vensan Dezer - Blic Online\nDuboke reforme je trebalo sprovesti još pre 10 godina\n- Evropska unija već uveliko radi na pripremama za pregovore i što pre bude izabran glavni pregovarač, to bolje. Ne možemo početi sa skriningom u septembru ako Srbija nema glavnog pregovarača. Nadam se da ćemo sa rekonstrukcijom Vlade dobiti i ime glavnog pregovarača - kaže za “Blic” amdasador Vensan Dežer.\nDežer: Srbija što pre da formira pregovarački tim\nŠef delegacije Evropske unije u Srbiji Vensan Dežer smatra da Srbija što pre treba da formira pregovarački tim sa EU, a proces će zahtevati jasan međuvladin tim koji će moći da pokrije svih 35 poglavlja na takav način da pripremi kredibilnu i ubedljivu pregovaračku poziciju u svim oblastima.\nDačić: Srbija spremna za pregovore i transformaciju\nPremijer Srbije Ivica Dačić poručio je danas da je Srbija spremna za početak pregovora sa Evropskom unijom i da je rešena da sprovede suštinsku transformaciju u skladu sa evropskim normama.\nDežer sutra u oproštajnoj poseti kod premijera Dačića\nPredsednik Vlade Republike Srbije Ivica Dačić primiće sutra u oproštajnu posetu šefa Delegacije Evropske unije u Srbiji Vensana Dežera, najavljeno je iz kabineta srpskog premijera.\nDežer: Puno izazova pred Srbijom\nŠef Delegacije Evropske unije u Srbiji Vensan Dežer izjavio je danas da će na putu Srbije ka Evropskoj uniji biti puno izazova ali da je "voz na šinama, krenuo je iz stanice i zna se kojim putem ide".\nPredsednik Nikolić primio Dežera u oproštajnu posetu\nBeograd - Predsednik Srbije Tomislav Nikolić primio je danas u oproštajnu posetu šefa Delegacije Evropske unije u Beogradu Vensana Dežera.\nDežer sutra u oproštajnoj poseti kod Nikolića\nPredsednik Srbije Tomislav Nikolić primiće sutra u oproštajnu posetu šefa Delegacije Evropske unije u Srbiji Vensana Dežera, saopštila je služba za odnose sa javnošću predsednika Srbije.\nDežer: Srbija da sprovede dva bloka reformi\nSrbija treba da sprovede dva bloka reformi - unapređenje vladavine prava i borbu protiv korupcije, i privrednu reformu, izjavio je danas šef delegacije Evropske Unije u Srbiji, Vensan Dežer.\nDežer: Možemo očekivati napredak Srbije na putu ka EU\nŠef delegacije Evropske unije u Srbiji Vensan Dežer ocenio je danas da se uskoro može očekivati vidan napredak Srbije na putu ka EU i najavio skori dolazak visoke predstavnice EU Ketrin Ešton i komesara za proširenje EU Štefana Filea u Srbiju.\nDežer: Srbija je spremna da ide napred ka članstvu u EU\nŠef Delegacije EU u Srbiji Vensan Dežer izjavio je danas u Novom Sadu da je Srbija spremna da ide napred i da postane članica EU što je, kako je rekao, potvrđeno i odlukom o otvaranju pregovora, dodajući da se od nje očekuje napredak u dijalogu i saradnji sa Prištinom.\nSamo dan posle odluke iz Brisela u Srbiji je počela tehnička organizacija, kao i pripreme za pregovore o članstvu u Evropskoj uniji. Očekuje se da pregovori traju najmanje četiri-pet godina, a ko će biti na čelu centralnog pregovaračkog tima - još nije poznato.\nDežer: Počeli skrining i priprema pregovaračkog okvira\nŠef Delegacije EU u Srbiji Vensan Dežer izjavio je danas da je već započeo skrining i priprema pregovaračkog okvira za pristupanje Srbije EU.\nDežer: Pregovarački okvir i skrining na jesen\nŠef delegacije Evropske unije u Srbiji Vensan Dežer izjavio je povodom današnjih zaključaka lidera EU o pokretanju pregovora o članstvu sa Srbijom, da je rad na pristupnim pregovorima već počeo.\nLjajić i Dežer dobili priznanja Kapetan Miša Anastasijević\nU Beogradu su večeras dodeljena tradicionalna priznanja "Kapetan Miša Anastasijević", u 22 kategorije, a među dobitnicima su potpredsednik Vlade Srbije Rasim Ljajić i dosadašnji šef delegacije EU u Srbiji Vensan Dežer.\nŠef Delegacije Evropske unije u Srbiji Vensan Dežer izjavio je danas da se nada da će Parada ponosa 2013. biti održana na otvorenom i najavio da će se u toku procesa pregovora o pristupanju Srbije pratiti koliko se u realnom životu primenjuju propisi koji omogućavaju sprečavanje diskriminacije na osnovu seksualnog opredeljenja.\nDežer: Do samita EU mogu se načiniti još neki koraci\nŠef delegacije EU u Srbiji Vensan Dežer izjavio je danas u Beogradu da se do zasedanja samita EU 28. juna i dnošenja odluke po pitanju napretka Srbije ka EU mogu načiniti još neki koraci.\nEU želi da vidi pozitivne korake u borbi protiv korupcije\nŠef Delegacije Evropske unije u Srbiji Vensan Dežer izjavio je danas da je dobro što je vlada stavila borbu protiv korupcije na vrh svojih prioriteta i da EU želi da vidi da se ti pozitivni koraci nastavljaju i materijalizuju.\nIzvori EU: Zeleno svetlo može biti i datum za Srbiju\nŠef delegacije Evropske komisije u Beogradu Vensan Dežer je govorio o postupku koji sledi pošto vođi Evropske unije daju "zeleno svetlo" za pokretanje pregovora o članstvu s nekom zemljom, a to "zeleno svetlo" može značiti i utvrđivanje datuma, jer o tome isključivo odlučuju članice EU.\nKocijančič: Dežer je samo samo objašnjavao proceduru\nPredstavnik Evropske unije u Srbiji Vensan Dežer je samo objašnjavao proceduru kada je rekao da će Savet EU u junu odlučivati da Srbiji da "zeleno svetlo" za pripremu pregovora, ali ne i datum, tvrdi Maja Kocijančic, portparolka Visoke predstavnice za spoljnu politiku i bezbednost Ketrin Ešton.\nDežer o zelenom svetlu: Razumem Dačića, ali do datuma ima još dosta posla\nŠef Delegacije EU u Srbiji Vensan Dežer izjavio je danas da je veoma važno da se pregovori EU i Srbije otvore, ali da u tom pravcu ima još dosta toga da se uradi, istakavši da razume i premijera Srbije Ivicu Dačića i vladu koji očekuju da Srbija dobije datum u junu.\nŠef Delegacije Evropske unije u Srbiji Vensan Dežer izjavio je danas da Evropski savet 28. juna neće odlučivati o datumu za početak pristupnih pregovora sa Srbijom već o zelenom svetlu za otvaranje pregovora.\nVensan Dežer i ronioci u akciji čišćenja jezera na Adi\nU tradicionalnom čišćenju jezera na Adi Ciganliji danas je učestvovalo oko 80 ronilaca, a njima se pridružio i Vensan Dežer, šed Delegacije EU u Srbiji.\nDevenport novi ambasador EU u Srbiji\nBritanski diplomata Majkl Devenport biće novi šef diplomatske misije Evropske unije u Srbiji, saopštila je danas visoka predstavnica EU za spoljnu politiku i bezbednost Ketrin Ešton.\nDežer počeo trodnevnu posetu jugozapadnoj Srbiji\nŠef Delegacije Evropske unije u Republici Srbiji Vensan Dežer danas počinje trodnevnu posetu jugozapadnoj Srbiji. On će se sastati sa čelnicima lokalnih samouprava u Priboju, Novoj Varoši, Sjenici, Novom Pazaru i Raški, gde će posetiti projekte koje je Evropska unija finansirala preko Programa evropskog partnerstva sa opÅ¡tinama EU PROGRES.\nZbog konkursa za novu TV gubimo 100 miliona evra\nRaspisivanjem konkursa za novu televiziju, na frekvencijama koje je koristila TV „Avala“, proces digitalizacije u Srbiji je dodatno usporen, a budžet u perspektivi ostao kratak za, prema nekim procenama, čak 100 miliona evra.


Izvor: S media - Arhiva vesti 13.03.2012 - Naslovi.net\nS media » Arhiva vesti za utorak 13. mart 2012\nPredsednik Srbije potpisao je Odluku o raspisivanju izbora u 12 sati u zgradi predsednika na Andrićevom vencu 1. Boris Tadić je raspisao za 6. maj izbore za Narodnu skupštinu Srbije. - Izbori će biti prilika da se još jednom afirmiše demokratija, a da građani izaberu bolju budućnost - poručio... »\nNaša teniserka je posle velike borbe koja je trajala dva časa i 53 minuta savladala Kazahstanku Kseniju Pervak sa 2:1, po setovima 6:7 (6:8), 6:3, 6:2. Posao Ivanovićevoj mogao je da bude znatno lakši da je uspela da dobije taj-brejk u prvom setu (imala set loptu na svoj servis), jer je posle... »\nBangladeš: Potonuo trajket, 150 ljudi nestalo (VIDEO)\nTrajekt sa više od 250 putnika potonuo je jutros u reci Megna, u distriktu Munšiganj, na jugu Bangladeša, posle sudara sa baržom, a najmanje 150 ljudi se i dalje vode kao nestali, saopštila je policija te zemlje. Najmanje 50 ljudi je uspelo da dopliva do obale, a u toku je potraga za ostalim... »\nVojnik osuđen na 6.060 godina zatvora (VIDEO)\nBivši pripadnik elitne vojne jedinice vojske Pedro Pimentel Rios osudjen je na 6.060 godina zavora zbog učešća u masakru kada je 1982. godine ubijena 201 osoba. Pimentel Rios (54), koji je iz SAD izručen u julu prošle godine, peti je pripadnik specijalnih vojnih snaga koji je osudjen za ubistva u... »\nHitno treba rešiti problem trgovine drogom preko administrativnih prelaza na Kosovu i Metohiji, ističe američki Stejt department u izveštaju o trgovini drogom u svetu pod nazivom "Međunarodna strategija kontrole narkotika 2012". U tom dokumentu američke vlade, u koji je "Blic" imao uvid, ističe se... »\nEvro sutra preko 111 dinara\nPrema zvaničnom srednjem kursu Narodne banke Srbije (NBS), evro će koštati 11 para više nego danas kada je kurs 110,9192 dinara za evro. Na mesečnom nivou dinar će sutra biti slabiji prema evru za 2,2 odsto, a na godišnjem za 7,5 odsto. Kinezi se iskrcavaju u Evropu Narodna banka danas je prodala... »\nMinistar u izraelskoj vladi zadužen za unutrašnju bezbednost Matan Vilnaj i portparol Islamskog džihada Daud Šehab potvrdili su da su dve strane jutros postigle primirje sa ciljem da se zaustavi nasilje u palestinskom pojasu Gaze i na jugu Izraela. - Postignut je sporazum, a mi i dalje pratimo šta... »


► Dodik: Niko ne treba da se istražuje zbog javnih nabavki u vreme vreme\nDodik je ocenio da će se pokazati "da ljudi nisu prekršili procedure ni u Federaciji BiH ni u RS".\n"Ako je neko hteo da privede premijera, nije trebalo za dan da ga pusti, već da to provede do kraja što pokazuje da nije bilo jasnih podataka o tome da li jeste ili nije", rekao je on za regionalnu N1 televiziju.\nVreme epidemije koronavirusa obeležilo je više afera u vezi sa javnim nabavkama medicinske opreme i u RS i u Fedaciji BiH.\nU Federaciji BiH je zbog sporne nabavke respiratora iz Kine bio uhapšen premijer Federacije BiH, dok policija RS i Agencija za israge i zaštitu istražuju više slučajeva javnih nabavki u RS.\nKomentarišući odluku EU da ne otvori granice za građane BiH zbog povećanog broja obolelih, Dodik je rekao da je "pandemija u BiH upravo došla iz EU".\n"BiH nije ništa različita od drugih u regionu u EU i naši građani ne zaslužuju tretman EU na ovaj način. Bilo bi logično da se uspostavi sistem reciprociteta", ocenio je on.\nDodik smatra da je pandemija koronavirusa "udar na privredu i privredni život", kao i da će katastrofalne posledice pandemije doći do svakoga.\n"BiH nema samoodbrambeni sistem u smislu jake privrede. Imaće daleko teže posledice i nije fer ni korektno od EU. Kreatori mnogih rešenja u BiH su upravo iz EU. Verujem da će pandemija imati padajući trend i da će se brzo granice EU otvoriti za naše građane", rekao je on.\n"Srbija je daleko organizovanija od BiH. Nisam uopšte pitan kao član Predsedništva BiH za tu vrstu pomoći. Žao mi je svih ljudi, ali verujem da Srbiji ne fali ništa od medicinske opreme", kazao je on.\n"Pokazala je humani karakter pomažući RS, Goraždu i svakome ko je zatražio pomoć", zaključio je Dodik.


Profil i Istorijat - ProSoft\nPosle temeljnih istraživanja i ispitivanja zahteva potencijalnih korisnika, tim programera sa dugogodišnjim iskustvom u izradi aplikativnog softvera, odlučio je da tržištu ponudi kvalitetan poslovno-ugostiteljski paket, koji bi zadovoljio želje većine korisnika, kao i sve zakonske propise. Kao rezultat, nastale su Agencije “ProSoft” i "BiroSoft" koje su, posle dugotrajnih ispitivanja i testiranja, predstavile kompletan paket programskih rešenja za upotrebu u knjigovodstvu i ugostiteljstvu. Nakon 15 godina poslovanja, sada kao ProSoft Sistem d.o.o., sa ponosom možemo reći da je prvobitni cilj ispunjen. Poslovni Navigator, Ugostiteljska i Trgovinska kasa, kao i aplikacije za Recepcijsko i Wellness poslovanje, predstavljaju potpuna rešenja za Vaše poslovanje. Same aplikacije sadrže hiljade radnih sati, utrošenih na razvoj i konstantno unapređivanje, u kombinaciji sa dragocenim iskustvima naših klijenata.\nPored izlaska u susret klijentima, po pitanju izmena u programima, vrši se i stalno usklađivanje sa Zakonima i propisima Republike Srbije, kao i standardima branše. O tome dovoljno govori preko 300 izmena i dopuna koje su do sada napravljene. Slobodno se može reći da posedujemo zavidnu referentnu listu, koja uključuje hotele visoke kategorije (u kojima se najčešće nalazi kompletan programski paket, od knjigovodstva, preko ugostiteljskih kasa, do recepcije i wellness-a), lance maloprodaja, restorane, kao i mnoge druge kompanije (kod kojih je u funkciji naš knjigovodstveni program).\nStalno osluškivanje potreba klijenata, kvalitetna obuka, kao i softverska i tehnička podrška, garantuju saradnju na obostrano zadovoljstvo.\nDanas, ProSoft Sistem zapošljava iskusne programere, radnike sa iskustvom u branšama koje programski paket pokriva, kao i tim za prodaju i podršku korisnicima računara i mrežne opreme, koji garantuju uspešnu saradnju. Samo u 2008. godini, naši zaposleni su prešli preko 100.000 km, na poslovima instalacija, prezentacija, obuka, održavanja i drugih vidova podrške korisnicima. Kada na to dodamo i konstantno prisustvo na svakoj lokaciji u Srbiji, putem interneta (VPN konekcija), može se reći da je bezbrižan rad naših korinika zagarantovan. Pored toga, kvalitet i pouzdanost garantuje korišćenje opreme i softverskh platformi najboljih proizvođača, kao i saradnja sa najvećim uvoznicima i distributerima opreme u Srbiji.\nČinjenica da se nalazimo na vrlo dobroj tržišnoj poziciji, u segmentu razvoja ugostiteljskog i knjivodstvenog softvera, nikako nam nije osnov za opuštanje i stagnaciju, naprotiv. Već je započet postepen prelazak na najnovije generacije serverskih operativnih sistema, menja se platforma na kojoj se izrađuje softver, planira se prelazak na novu generaciju servera…\nPotrebe i zahtevi potrošača su sve veći, zbog toga ProSoft Sistem raste iz dana u dan, zajedno sa svojim klijentima. Naša ponuda je raznolika i fleksibilna, a na Vama je da proverite šta nudimo i odlučite da li želite da budete deo priče koja se stalno razvija i unapređuje.


EBRD sa 155 miliona eura podstiče cirkularnu ekonomiju na Zapadnom Balkanu i Turskoj - CdM\nEBRD sa 155 miliona eura podstiče cirkularnu ekonomiju na Zapadnom Balkanu i Turskoj\nKako bi riješila prepreke za prelazak na cirkularnu ekonomiju, Evropska banka za obnovu i razvoj pokreće program „Regionalna inicijativa za cirkularnu ekonomiju“, u Turskoj i na Zapadnom Balkanu, uključujući i Crnu Goru.\nProgram će podržati ulaganja u privatni sektor, posebno mala i srednja preduzeća, za primjenu inovativnih tehnologija koje efikasno koriste resurse i usvajanje kružnih poslovnih modela u Albaniji, Bosni i Hercegovini, Crnoj Gori, Sjevernoj Makedoniji, Srbiji i Turskoj.\nGlobalni fond za zaštitu životne sredine (GEF) u finansiranju programa učestvuje sa 13,76 miliona dolara, a EBRD sa približno 140 miliona dolara. Austrijsko ministarstvo finansija će doprinijeti sa milion dolara.\nU EBRD navode da će program postići poboljšanje upravljanja sirovinama tokom cijelog životnog ciklusa proizvoda, preusmjeravanje otpada sa deponija i morskog okruženja, smanjenje ili izbjegavanje emisija zagađujućih materija, uklanjanje, sprečavanje i poboljšanje upravljanja štetnim hemikalijama i primjenu tehnologija i praksi za kontrolu emisija štetnih gasova. Kako bi se ti ciljevi ostvarili, formiran je stimulativni mehanizam koji predviđa da će kamatne stope na odobrena sredstva preduzećima biti smanjivane u skladu sa ostvarenim napretkom u primjeni predviđenih unapređenja proizvodnje.\nTagscirkularna ekonomija deponije EBRD Turska Zapadni Balkan\nPodmetnuta bomba na Erdoganovom skupu: Sumnja se da je planiran atentat


1. JANUARA POČELA PRIMENA ODLUKE O POVRAĆAJU PDV NA OPREMU ZA BEBE: Kako povratiti PDV\nRoditelji će, ukoliko ispunjavaju uslove, od druge polovine ove godine moći da vrate porez na deo stvari koje moraju da nabave kada u porodicu stiže novi član.\nNa vraćanje poreza neće moći da računaju sve porodice, već samo one čija primanja ne prelaze dve prosečne plate mesečno.\nNepunu godinu posle od početka inicijative za uvođenje poreskih olakšica za roditelje, počela je primena Odluke o povraćaju poreza.\n"Vraćanje poreza biće moguće do navršene druge godine deteta. Maksimalan iznos vraćenog novca je 70.000din - 40 u prvoj, 30 u drugoj bebinoj godini. Da bi to pravo ostvarili roditelji treba da posle kupovine robe za koju je povrat odobren, čuvaju fiskalne račune koje će predati uz zahtev za vraćanje poreza",kaže Dragan Agatunović iz Poreske uprave\nPrve prijave biće primane od 1. do 15. jula, za kupovine u prvoj polovini 2013. godine. Po isteku roka, novac od poreza biće vraćen u roku od 45 dana. Posle toga, oni koji ispunjavaju uslove za povrat, treba da čuvaju račune do sledećeg roka koji će objaviti Poreska uprava.


U zakup se daju njive "Novog Kozjaka" i "Virta" - AgroSmart\nU zakup se daju njive „Novog Kozjaka“ i „Virta“\nImovina dve južnobanatske firme u stečaju, više od 480 hektara zemlje, ponuđeno je u jednogodišnji zakup preko Agencije za licenciranje stečajnih upravnika.\nPoljoprivredno preduzeće „Novi Kozjak“ u stečaju ponudilo je u jednogodišnji zakup ukupno 378 hektara njiva.\nZa celinu koja obuhvata 186 hektara minimalno prihvatljiva cena je 6,5 miliona dinara, a za od 192 hektara minimum je šest miliona dinara, oba iznosa su bez PDV-a.\nPisane ponude za ovo poljoprivredno zemljište se mogu dostaviti do 15. oktobra a pored zakupnine obaveza zakupca su i troškovi poreza, vodnog doprinosa i poljarine.\nU jednogodišnji zakup ponuđeno je 106 hektara zemljišta vršačkog preduzeća Virt u stečaju.\nMiniminalna prihvatljiva zakupnina iznosi 1,3 miliona dinara a pisane ponude se mogu dostaviti do 15. oktobra.


Lavrov u Republici Srpskoj - BIGportal.ba\nLavrov u Republici Srpskoj\n14 Decembra, 2020 14 Decembra, 2020 03288\nRuski ministar spoljnih poslova Sergej Lavrov stiže u Republiku Srpsku i BiH. U Istočnom Sarajevu danas će razgovarati sa srpskim članom i predsjedavajućim Predsjedništva BiH Miloradom Dodikom i zvaničnicima Srpske, a sutra u Sarajevu sa članovima Predsjedništva.\nSaradnja Republike Srpske i Rusije biće nastavljena i u političkom i ekonomskom, i u svakom drugom obliku, a optužbe da Rusija ovdje ima negativan uticaj su neosnovane, izjavio je Dodik za našu televiziju.\nIstiče, ruska uloga u Republici Srpskoj i BiH je konstruktivna i u skladu sa međunarodnim pravom i neosnovane su optužbe Zapada, ali i druge dvojice članova Predsjedništva o navodnom malignom uticaju i rovarenju po BiH. A upravo o saradnji, unapređenju odnosa i drugim pitanjima, sa Lavrovim će se razgovarati u Istočnom Sarajevu.\nSmanjuje se broj kovid pacijenata širom Srpske\nGrađani Austrije nisu zainteresovani za testiranje: Odazvalo se 13,5 odsto stanovništva, sljedeći krug u januaru


Uvod u tehnologiju emajliranjog bojlera Valdom\nsanitarije i oprema valdomsrbija 30 jula 2021 30 јула 2021\nRezervoari tople vode koji se obično koriste za (solarne) kotlove, mogu biti proizvedeni od nerđajućeg čelika, bakra ili blagog čelika. Izbor odgovarajuće podloge zavisi od mnogih faktora, poput godišnjeg obima proizvodnje, prosečnih dimenzija rezervoara, očekivanog kvaliteta vode, željenog veka trajanja proizvoda i cene sirovina.\nZbog stalnih povećanja cena nerđajućeg čelika i bakra, u današnje vreme postoji svetski trend proizvodnje rezervoara za toplu vodu od mekog čelika. Bojleri izrađene od mekog čelika moraju biti premazane iznutra, bilo cinkom, premazom u prahu, najlonom ili emajlom kako bi se zaštitile od korozije.\nPrema istraživanju u kojem su upoređeni različiti načini zaštite od korozije, porcelanski emajl pruža najbolju zaštitu (najduži vek trajanja) od korozije ključalom vodom. Porcelanski emajl je premaz sličan staklu, koji se mora naneti na čistu površinu podloge, a zatim spaliti u peći na visokoj temperaturi.\nU prošlosti se sloj porcelanskog emajla obično nanosio u vlažnom obliku, bilo protočnim premazivanjem ili raspršivanjem vazduha. Međutim, zahvaljujući tehnološkom razvoju moguće je nanošenje gleđi i elektrostatičkim suvim prskanjem, koji način nanošenja ima brojne operativne prednosti, kao što su:\nKraće vreme izvođenja i manje koraka procesa, zahvaljujući eliminaciji pripreme gleđi i sušenju.\nGotovo 100 % iskorišćenje materijala, zahvaljujući automatskom oporavku bilo kakvog prskanja u prahu.\nEkološki prihvatljivo, jer nema emisije vazduha, otpadnih voda ili čvrstog otpada.\nJednostavni sistemi sa visokim nivoom automatizacije pomažu u smanjenju troškova rada i garantuju dobar i stalan kvalitet završne obrade.\nSistemi emajliranog praha zahtevaju manje fabričkog prostora nego sva oprema za proces mokrog emajla.\nDa biste postigli maksimalnu zaštitu od emajliranog premaza, važno je da dizajn rezervoara i kvalitet čelika odgovaraju odabranom procesu emajliranja i da budu u skladu sa međunarodnim standardima.\nSavremeno postrojenje za emajliranje ima samo tri faze procesa – peskarenje, primena i pečenje. U zavisnosti od lokalnih troškova rada i proizvodnih kapaciteta po satu, različite mašine mogu biti integrisane pomoću jednog ili više sistema nadzemnih transportera.\nVeličina i raspored postrojenja za emajliranje bojlera uglavnom zavise od odabranog procesa emajliranja, željenog proizvodnog kapaciteta po satu, maksimalnih dimenzija rezervoara i stepena integracije između različitih mašina.\nKontaktirajte nas kako bismo razgovarali o svim zahtevima i/ili pitanjima koja imate.


Saobraćajni znaci bez većeg efekta\nOptička iluzija deteta koje trči za loptom je eksperiment napravljen s ciljem da podseti vozače da sporije voze u školskim zonama i da uvek očekuju neočekivano.\nOd sada će u blizini škola u Kanadi vozačima da se pojavljuje virtuelna slika deteta s loptom na putu, koja izgleda kao trodimenzionalna kada se gleda iz kola koja se približavaju. Izdaleka će da izgleda samo kao mrlja na putu, dok sa 30 metara već jasno vidite dete i loptu, koji postaju sve veći. Kako se kola budu više približavala, postajaće jasnija da je reč o crtežu.\nPrva iluzija će biti instalirana blizu osnovne škole „Ekol Polin Džonson“ i ostaće na tom mestu nedelju dana. Tu će biti postavljen i znak koji će upozoravati vozače na novi program saobraćajne bezbednosti koji će dalje da sadrži poruku: „Verovatno ne očekujete da deca trčkaraju po putu.“ U isto vreme, biće pojačana i patrola policije koja će da nadgleda kako napreduje eksperiment.\nGospodin Dejvid Djun iz Automobilske asocijacije britanske Kolumbije (BCAA) kaže da se fatalni ishodi s decom na putevima dešavaju najčešće u septembru i oktobru i da su i sami roditelji obično nesmotreni i nepažljivi prema vozačima dok prelaze ulicu.\nTradicionalni modeli bezbednosti su bili neuspešni u slanju alarmantnih poruka i postoji nada da će 3D eksperiment držati vozače u pripravnosti i podsećati ih da treba da uspore i voze s oprezom, posebno blizu škola. Djun dodaje i da pešaci treba da budu u pripravnosti i da ne nagađaju o svojoj bezbednosti samo zato što se nalaze na pešačkom prelazu.\n– Svako treba da očekuje neočekivano – kaže on.\nGospodin Brent Dozi, menadžer puteva i prometa, kaže da im je oduvek bio izazov da uspeju da nagovore vozače da uspore i da saobraćajni znaci nisu dali rezultate zato što su postali deo pejzaža. On kaže da vozači uvek treba da voze oprezno, u slučaju da dete istrči na put u svakom trenu.\nRaste nepoverenje da virtuelna deca na putu mogu da iznenade nepažljive vozače. Neki čak strahuju da bi vozači odustali u nekom trenutku od kočenja čak i kad bi pravo dete prelazilo ulicu, zato što bi mislili da vide sliku ispred sebe.\nMeđutim, Mark Jan Vrem iz osiguravajuće korporacije Britanske kolumbije (ICBC) kaže da oni podržavaju sve što usporava vozače, tera ih da ostanu na oprezu i veruje da je kampanja optičke iluzije, koja košta 15.000 dolara, sjajna ideja.\nDjun objašnjava da je dizajn statična slika i dodaje da “vozači koji ne budu reagovali na pravi način ne treba ni da voze“. Direktor Polin Džonson škole, Dejvid Longmir je takođe prihvatio ideju, iako je prvo bio skeptičan. On otkriva da „slika postaje jasna postepeno i da je najrealnija sa 30 metara, ali da se onda realizam slike smanjuje rapidno kako joj se vozač približava“.\nSlika će biti uklonjena posle nedelju dana, a povratne informacije od policije, roditelja i saobraćajnih inženjera biće proučene da bi se utvrdilo da li je eksperiment povoljno uticao na ponašanje vozača.


Monstruozno: Ubila svoje dve bebe da bi nesmetano posećivala svingerski klub – Net.hr\nMonstruozno: Ubila svoje dve bebe da bi nesmetano posećivala svingerski klub\nAutor: Ivana Barać 12:28 28.09.2013\nNimfomanka bez majčinskog instinkta\nNemica Štefi Kopers iz mesta Vice kod Diseldorfa živela ja za svoje posete seks klubu “Kali” u obližnjem Kamp Lintfortu, kojima se često hvalila i na Fejsbuku, a dve bebe za čije postojanje niko nije znao, najverovatnije začete tokom poseta klubu, ubila je po svoj prilici odmah nakon rođenja. To je uradila kako bi nesmetano mogla da nastavi sa načinom života na koji je navikla, prenosi Blic.\nKopersova je radila u upravi za turizam svog mesta, a živela je na usamljenom imanju, samo sa ocem Hansom, koji je u utorak ove nedelje u kući koju su delili otkrio leševe beba.\nOd jednoga je u međuvremenu ostao samo skelet, dok je drugi, svežiji, bio umotan u čaršav. Užasnut otkrićem, otac je odmah telefonirao policiji, koja je Kopersovu uhapsila na njenom radnom mestu.\nNakon hapšenja je priznala zločin, ali nije umela suvislo da objasni kako su deca umrla. Pošto je bila gojazna, trudnoće je uspevala da prikrije, a kada su rođaci i kolege sumnjali da je u drugom stanju, uvek je poricala.\nNa svom profilu na Fejsbuku Štefi je često postavljala komentare poput: “Ja sam u svingerskom kulub ‘Kali’”, Tu smo nas tri lepe dame, i “Hoćemo muškarce, ali nema ih”, ili pak: “Izgleda da nije dobro kad sama žena dođe u klub da je zadovolji više mušakaraca”.\nUprava kluba je muškarcima za posetu naplaćivala po 70, a ženama samo 7 evra, tako da je Kopersova sebi mogla da priušti redovne posete, od kojih je po svoj prilici postala zavisna. Policija sada među klijentelom kluba traga za eventualnim očevima ubijene dece, koji bi možda mogli da unesu više jasnoće u ono što se dogodilo.


Projekti za veći razvoj organske proizvodnje – Agroprofit\nHomeEkologijaProjekti za veći razvoj organske proizvodnje\n3. октобра 2017. Agroprofit Ekologija 0\nOrganska proizvodnja se u Srbiji može brže razviti, ukoliko proizvođači učestvuju u regionalnim i evropskim projektima. Ovo je zaključak 11. Međunarodnog foruma organske proizvodnje koji je održan u Selenči.\nEvropski projekat „Organic Bridge“, predstavljen je kao uspešan primer unapređenja ove vrste poljoprivrede u regionu. U njemu učestvuju iz Srbije Centar za organsku proizvodnju Selenča (COPS) i organizacija „Teras“ iz Subotice, a iz Hrvatske Grad Valpovo i „Tera tehnopolis“ iz Osijeka.\nProjekat je podržala Evropska unija sa 550.000 evra, a trajaće dve godine. Biće organizovani treninzi i edukacije za 260 proizvođača, a formiraće se i razvojno-istraživačke institucije kako bi se znanje prenelo u praksi.\nPovršine pod organskom proizvodnjom u Srbiji ne prelaze 16.000 hektara, zajedno sa pašnjacima i utrinama. Hrvatska ima oko 75.000 hektara pod organskom proizvodnjom, ali nema iskustvo u organizovanju poljoprivrednika kakvo ima COPS i druge organizacije u našoj zemlji-\nOrganska prozvodnja i IPARD\nPredviđeno je da organska proizvodnja bude uključena i u IPARD program. Srbija je u završnoj fazi akreditacije, pa će naši proizvođači, pored nacionalnih mera, koristiti i mere ovog evropskog fonda.\n„Selenča je najorganizovanija sredina u Srbiji kada je o organskoj proizvodnji reč. Ona će imati posebno mesto u nacionalnom planu ruralnog razvoja. Podatak da je prosečna veličina parcela u Srbiji oko 4,5 hektara, govori o tome da će mali proizvođači u konvencionalnoj proizvodnji teško izdržati tržišnu utakmicu na tako malim površinama“, poručio je Velimir Stanojević, državni sekretar u Ministarstvu poljoprivrede .\nIzvor: agroklu.rs Autorka Aleksandra Kekić\norgansku proizvodnju selenča


Srpkinja umrla na muževljevom grobu u Prištini | Glas javnosti\nPočetna > Hronika > Srpkinja umrla na muževljevom grobu u Prištini\nSrpkinja umrla na muževljevom grobu u Prištini\nPRIŠTINA - Srpkinja raseljena sa Kosova u centralnu Srbiju Milanka Dekić (73) umrla je pored groba pokojnog muža na pravoslavnom groblju u Prištini, rekao je lekar Stevan Bajošević.\nBajošević, univerzitetski profesor koji je takođe 1999. godine raseljen sa Kosova, rekao je da je Milanka Dekić umrla juče i da je istog dana posle 16 časova on pregledao preminulu na licu mesta, ali da je mogao samo da konstatuje smrt.\n"Dekićeva je najverovatnije umrla od stresa, bila je srčani bolesnik i imala je punu torbicu tableta", rekao je Bajošević.\nOn je dodao da je preminula žena juče posle podne sa još oko 30 Srba raseljenih iz Prištine došla u taj grad na današnju hramovnu i gradsku slavu Sveti Nikola. Porodica Dekić je srpska starosedelačka porodica u Prištini, a Milanka je 1999. raseljena u Beograd.\n"Na ulazu u Prišinu Dekićeva je juče rekla da bi volela da bude sahranjena pored supruga na groblju u Prištini. Kad je stigla na groblje otišla je po vodu za cveće koje je postavila na suprugov grob i tu smo je našli", rekao je Bajošević.\nPrema navodima raseljenih Srba, Milanka Dakić je svake godine od izgnanstva 1999. godine obilazila više puta godišnje suprugov grob na pravoslavnom groblju u Prištini. Dekićeva je bila članica organizacije Kola srpskih sestara u čijoj organizaciji su raseljeni Srbi došli na današnju slavu u Prištinu. Bajošević je rekao i da će telo preminule žene biti preneto na odeljenje patologije Kliničko-bolničkog centra u Prištini.\nMomak upucao maloletnu devojku\nMajka nožem izbola bebu u Zemunu\nDoga izujedala devojčicu u Aranđelovcu\nAlbanci zapalili srpske kuće kod Kline


Radenko Pilčević - Ozonpress :: internet portal\nNaši košarkaši Miloš Pešić i Radenko Pilčević sa svojim klubom Timisoara osvojili su rumunski Kup. Po rečima Pešića ovo je veliki uspeh za klub, ali i njega lično. “Sve ovo ostaje zapisano u istoriji kluba, a ovaj trofej za mene ima poseban značaj jer se poklapa sa mojim...\nRumunski klub BCM Pitešti našeg beka Radenka Pilčevića startovao je odlično u nacionanom šampionatu. Iz sedam utakmica zabeležio je šest pobeda. “Trenutno smo drugi na tabeli iza Steaue, a ispred Asesofta koji ima dva poraza”, kaže Pilčević. “U ekipi imamo šestoricu stranaca i...


Evropska komisija zabrinuta\nU ovoj godini usklađenost s odlukama EU pala na 43 posto. Dok je bio predsjedavajući Dodik sazvao samo dvije sjednice Predsjedništva\nBosna i Hercegovina, ne samo da ne ispunjava uvjete potrebne za kandidatski status donošenjem ključnih reformskih zakona, i na polju vanjske i sigurnosne politike odavno nije bila ovako udaljena od Evropske unije.\nNaime, u izvještaju Evropske komisije o napretku BiH za 2021. godinu navodi se da usklađenost BiH sa odlukama EU na vanjskom planu već odavno nije bila niža. U ovoj godini je, naime, doživjela nagli pad na 43 posto. Poređenja radi u 2020. dodini ta stopa je iznosila 70 posto.\nU izvještaju se navodi da je ova stopa usklađenosti s odlukama EU rezultat nesuglasica u Predsjedništvu BiH. Ovdje dodatno treba navesti da je Predsjedništvo BiH za vrijeme predsjedavanja Milorada Dodika od 20. decembra 2020. do 20. jula 2021. praktično bilo u konstantnoj blokadi zbog nesazivanja sjednica. Tako su u ovom periodu održane tek dvije sjednice!\nTreba napomenuti da je kasnije Dodik apriori glasao protiv svih odluka u Predsjedništvu pa i onih koji se tiče odnosa sa EU.\nProcenat od 43 posto Evropska komisija u izvještaju navodi krajnje zabrinjavajućim za državu koja pretendira da postane članica EU.\n-Između ostalog, zemlja se nije uskladila s odlukama Vijeća EU o restriktivnim mjerama koje se odnose na Rusku Federaciju, Kinu, Venecuelu i Siriju. Preokretanje ovog trenda signaliziralo bi opredijeljenost Bosne i Hercegovine na svom putu prema EU – navodi se u ovom izvještaju.\nDodik kao predsjedavajući sazvao samo dvije sjednice\nTakođer, BiH nije usklađena sa zajedničkim stavovima EU o integritetu Rimskog statuta ili povezanim vodećim principima EU o bilateralnim sporazumima o imunitetu.\nŠto se tiče zajedničke sigurnosne i odbrambene politike (ZBOP), Bosna i Hercegovina je uspostavila okvir sa EU za učešće zemlje i u civilnim i vojnim aspektima misije i operacije upravljanja kriznim situacijama. Tri člana Oružanih snaga Bosne i Hercegovine raspoređena su u Misiji EU za obuku (EUTM) u Centralnoj Afričkoj Republici.\nEU je ponudila Bosni i Hercegovini istraživanje hibridnog rizika radi identificiranja ključne ranjivosti i rješavanja istih kroz pomoć EU.\n-Do sada vlasti BiH nisu iskazali interes za učešće u ovom projektu – kaže se u izvještaju.


"Neka prestane da nastupa kao premijer BiH": U Bosni besni jer se Plenković žalio Makronu - Nedeljnik\nHrvatski premijer se žalio francuskom predsedniku zbog izbora Željka Komšića za hrvatskog člana Predsedništva BiH\nHrvatski premijer Andrej Plenković iskoristio je susret sa Emanuelom Makronom da kao temu nametne izbor Željka Komšića za hrvatskog člana Predsedništva BiH, što je naišlo na oštru reakciju predsedavajućeg Saveta ministara Denisa Zvizdića.\n"Nas najviše zabrinjava tema koja se odnosi na izbor hrvatskog člana Predsedništva BiH. Izabran je Hrvat glasovima Bošnjaka i smatramo da je to izigravanje temeljnih načela, slova i duha Dejtonskog sporazuma. Mislim da bi za BiH bilo dobro da se poštuje ono što je stvarno bilo dogovoreno i da je za budućnost ključno pronaći rešenje za izborni zakon koji bi omogućio legitimni izbor članova Predsedništva", rekao je Plenković, prenosi Index.hr.\nNa pitanje na kakav je prijem kod Makrona naišla njegova argumentacija o BiH i hoće li Francuska pomoći u rešavanju tog problema, Plenković je rekao da Makron to shvata kao ozbiljan problem.\nOn, međutim, nije potvrdio da je Makron u tome obećao pomoć, već je samo kazao da je francuski predsednik "pokazao razumevanje".\nPredsedavajući Saveta ministara Denis Zvizdić pozvao je hrvatskog premijera Andreja Plenkovića da prestane da se meša u unutrašnja pitanja BiH.\nOn je naveo da Plenković pokušava da institucionalno uspostavi netačne teorije o ugroženosti samo jednog naroda u BiH.\n"Plenković, zloupotrebljavajući članstvo Hrvatske u EU, nastupa kao da je premijer BiH, a ne Hrvatske, što predstavlja otvoreno i direktno mešanje Hrvatske u unutrašnja pitanja u BiH", naveo je Zvizdić, prenela je RTRS.\n"Pozivam Plenkovića da kao premijer susedne države prestane da igra ulogu ulogu premijera BiH i portparola samo jedne političke i etničke opcije, te da BiH počne da posmatra kao suverenu državu ravnopravnih naroda i građana, i kao dobrog i iskrenog suseda", poučio je Zvizdić u reagovanju dostavljenom medijima.


REFORMA JAVNIH FINANSIJA - AGENDA 2030: Pokrenuta platforma "Ciljevi održivog razvoja za sve" : Nadlanu.com\nFoto: Miodrag Bogdanović/Promo\nREFORMA JAVNIH FINANSIJA - AGENDA 2030: Pokrenuta platforma "Ciljevi održivog razvoja za sve"\nObjavljeno 4. mar 2020. / 17:00:08\nKonferencijom održanom danas u prostoru "Dorćol Platz" u Beogradu, obeleženo je pokretanje Platforme za opštedruštveni dijalog "Ciljevi održivog razvoja za sve". Aktivnosti planirane u okviru Platforme podrazumevaju široku društvenu debatu civilnog društva, poslovnog sektora, akademske i istraživačke zajednice, medija, kao i građana o sprovođenju Agende 2030 Ujedinjenih nacija.\nPlatformu podržavaju vlade Švajcarske Konfederacije i Savezne Republike Nemačke, a implementira Nemačka organizacija za međunarodnu saradnju GIZ, u okviru projekta "Reforma javnih finansija – Agenda 2030".\nRadom Platforme koordinira šest istaknutih organizacija civilnog društva iz Srbije.\n- Ciljevi održivog razvoja Agende 2030 imaju široke ekonomske, socijalne i političke implikacije, a tiču se ne samo donosilaca odluka, nego i svih bitnih društvenih činilaca i građana, globalno i u Srbiji. Iako deluju pomalo apstraktni, ovi ciljevi govore o promenama načina života i upravo zato mogu se dostići jedino ukoliko ih razumeju, prihvate i u njihovo sprovođenje se uključe građani. Upravo to je i cilj Platforme, da otvori širok društveni dijalog između nacionalnih i lokalnih institucija i organizacija civilnog društva i time ovu veoma važnu temu približi građanima - rekao je ambasador Savezne Republike Nemačke Nj.E. Tomas Šib i objasnio šta konkretno znači rad na ciljevima održivog razvoja u saradnji sa građanima na primeru Nemačke.\n- Prelazak sa upotrebe fosilnih goriva na zelenu energiju, što je cilj Nemačke, jeste ekološko pitanje, ali i političko i ekonomsko i nije ostvarivo bez saradnje sa građanima. Zato smo formirali razne komitete, odbore i platforme da bismo ovaj proces i njegove benefite približili građanima. Pokretanjem Platforme za opštedruštveni dijalog "Ciljevi održivog razvoja za sve”, želimo da to iskustvo podelimo sa Srbijom - rekao je ambasador Nemačke i ukazao na usklađenost ciljeva Agende 2030 i vrednosti Evropske Unije, što ukazuje da je rad na ciljevima Agende važan i na putu pristupanja Srbije EU.\n- Kao članica UN, Švajcarska je posvećena implementaciji ciljeva održivog razvoja, kako u svojoj zemlji, tako i kroz pružanje podrške drugim državama na ovom putu kroz međunarodnu razvojnu saradnju - rekao je na konferenciji ambasador Švajcarske Konfederacije Nj.E. Filip Ge i dodao:\n- Iskustvo Švajcarske pokazuje da sprovođenje ciljeva održivog razvoja ima veće izglede za uspeh kada je deo zajedničke inicijative koja okuplja nacionalne i lokalne vlasti, civilno društvo, privredu, akademsku zajednicu i građane. Verujemo da će kroz Platformu koju danas pokrećemo, svi relevantni akteri dobiti priliku da učestvuju u dijalogu sa vladom i utiču na kreiranje politika koje su usklađene sa ciljevima održivog razvoja. Za nas je od velikog značaja i praćenje implementacije Agende 2030, pa će tim povodom u oktobru ove godine Švajcarska biti domaćin globalnog foruma Ujedinjenih Nacija o podacima (United Nations World Data Forum), koji će okupiti preko 1500 predstavnika država, međunarodnih organizacija i privatnog sektora.\nKonferencija “Svet u 2022.”: Tomas Šib - Cvetaju ekonomski…\nDan održivog razvoja - Ako želimo da živimo bolje, moramo…\nTina Aničić, predstavnica kabineta ministarke bez portfelja u Vladi Srbije zadužene za demografiju i populacionu politiku, Slavice Đukić Dejanović, istakla je na konferenciji da je prednost Srbije u procesu primene Agende 2030 aktivno učešće predstavnika u izradi samog teksta dokumenta.\n- Srbija je među prvim državama u decembru 2015. formirala telo za sprovođenje Agende 2030. Izradili smo izveštaj "Srbija i Agenda 2030", sproveli Brzu integrisanu procenu politika i Misiju za integrisanje, ubrzanje i podršku politici, a 2019. godine predstavili smo u UN prvi Dobrovoljni nacionalni izveštaj o sprovođenju ciljeva održivog razvoja - rekla je Aničić.\nU ime ministarke bez portfelja, Aničić je kao tretnutni nedostatak u procesu primene Agende 2030 u Srbiji navela nedovoljnu informisanost o održivom razvoju naročito na regionalnom i lokalnom nivou:\n- Rezultati istraživanja koje smo sproveli 2019. u saradnji sa Istraživačko-izdavačkim centrom Demostat pokazuju da 78% građana Srbije ne zna šta je održivi razvoj, 13% prepoznaje pojedinačne elemente pojma, a samo 9% poznaje njegovu celinu. S toga je naš zajednički zadatak da iz dana u dan podižemo vidljivost značaja ovog dokumenta, kako na globalnom, tako i na nacionalnom nivou.\nAgenda 2030 Ujedinjenih nacija usvojena je 2015. godine, a istraživanja iz 2019. godine pokazuju da 78% građana Srbije ne zna šta je održivi razvoj, dok samo 9% poznaje njegovu celinu.\nCilj Platforme za opštedruštveni dijalog "Ciljevi održivog razvoja za sve", čije je pokretanje obeleženo danas na konferenciji održanoj u prostoru "Dorćol Platz" u Beogradu, je da otvori širok društveni dijalog između nacionalnih i lokalnih institucija i organizacija civilnog društva i time ovu veoma važnu temu približi građanima.\nAgenda 2030Ciljevi održivog razvoja za sveDorćol Platzfilip geGerhard Zipeltomas šib


U Kanadi održan prvi sastanak šefica diplomatija – NovostiDana.rs\nPrvi „istorijski“ sastanak šefica diplomatija oko 15 zemalja završen je kasno sinoć u Montrealu, uz obećanje da će se redovno sastajati kako bi podržale „žensku perspektivu“ u medjunarodnoj politici.\n„Sastanak je održan kao istorijska prilika za žene ministre inostranih poslova da razgovaraju o ženskoj perspektivi u rešavanju medjunarodnih pitanja“, izjavila je kopredsedavajuća skupa, šefica kanadske diplomatije Kristija Frilend.\nŠefica evropske diplomatije Federika Mogerini izjavila je da na sastanku nije bilo reči o pitanju žena već o svakodnevnim situacijama s kojima se one suočavaju od Sirije, Ukrajine do Nikaragve kao i o prevenciji konflikta i održivom razvoju u svetu.\nMogerinijeva je rekla da su na skupu bile šefice diplomatija oko 15 zemalja, odnosno oko polovina ministarki inostranih poslova koliko ih ima u svetu i dodala da su se neformalno dogovorile da se redovno sastaju jednom godišnje i razmene iskustva.\nMinistarke su posle sastanka položile cveće na spomenik u parku Montreala izgradjen u čast 14 žena ubijenih 1989. godine u pucnjavi u jednoj školi.\nNa skupu su bile pored Federike Mogerini i Kristije Frilend, ministarke inostranih poslova Južne Afrike, Andore, Bugarske, Kostarike, Hrvatske, Gane, Gvatemale, Indonezije, Kenije, Namibije, Norveške, Paname, Svete Lucije i Švedske.


Nove prostorije Hitne pomoći za gradjane Bosilegrada i migrante - MIC - Medijski istraživački centar\nSredstva za izgradnju tih prostorija obezbedila je Američka agencija za medjunarodni razvoj (USAID), Program Ujedinjenih nacija za razvoj (UNDP) i Vlada Srbije.\n"Američka vlada, preko USAID-a, obezbedila je 1,3 miliona dolara kako bi pomogla da 10 opština koje su najviše pogodjene migrantskom krizom unaprede svoju infrastrukturu i javne usluge kako bi se lakše izborile sa efektima migrantske krize", rekao je američki ambasador Kajl Skot.Skot je dodao da je za Bosilegrad obezbedjeno 118.000 dolara za opremanja nove prostorije Hitne pomoći, a da je to učinjeno iz zahvalnosti za "topao prijem" migranata koji su meštani Bosilegrada pružili tim ljudima u svojoj opštini.\nPredsednik opštine Bosilegrad Vladimir Zaharijev rekao da je da će izgradnjom i opremanjem novih prostorija Hitne pomoći u Domu zdravlja biti stvoreni uslovi da se sve neophodne urgentne medicinske intervencije obavljaju u Bosilegradu. "U takvim slučajevima je, kao što znate, vreme od presudnog značaja, a do sada smo morali da hitne pacijente transportujemo u susedne opštine i gradove", rekao je Zaharijev.\nOn je dodao da će nove prostorije Hitne pomoće biti na raspolaganju i gradjanima Bosilegrada i migrantima i izrazio nadu da će lekari i sestre biti u stanju da pruže adekvatnu medicinsku pomoć svima kojima je potrebna. Nove prostorije Hitne pomoći Doma zdravlja u Bosilegradu deo su USAID-ovog Projekta za jačanje kapaciteta lokalnih zajednica za reagovanje na migrantsku krizu, koji sprovodi UNDP.Projekat pomaže da se unaprede javne usluge i infrastruktura u opštinama koje su najviše pogodjene migrantskom krizom.